**Kaposvári Egyetem**

**Pedagógiai Kar**

**ÚTMUTATÓ SZAKMAI GYAKORLATHOZ**

**Csecsemő- és kisgyermeknevelő**

**felsőoktatási szakképzés**

**Levelező munkarend**

|  |
| --- |
| **Képzésfelelős:** Szombathelyiné Dr. Nyitrai Ágnes  főiskolai tanár |
| **Készítette:** aMerczel Sándorné és Windné Balogh Zsuzsanna által korábban készített Útmutató felhasználásával Szombathelyiné Dr. Nyitrai Ágnes |

**Figyelem!**

Ezt a füzetet a tanulmányok alatt meg kell őrizni! Az abszolutórium megszerzéséhez le kell adni a Központi Tanulmányi Irodába!

Felhívjuk a figyelmet arra, hogy a füzet vezetésekor fel kell tüntetni a gyakorlatok kódszámát és elnevezését is!

A gyakorlatok tartalmi leírása az egyes képzések szerint az egyetem honlapján (www.ke.hu) is megtekinthető.

**Személyi adatok**

Fénykép helye

**Név és NEPTUN-kód**: ……………………………………………………..

**Szak**: ……………………………………………………….…………………

**Munkarend**: ………………………………………….…….……………….

**Állandó lakcím**: ………………………………………….………………...

**Ideiglenes lakcím**: ………………………………………….……………..

**Telefonszám**: ……………………………………………………………….

**E-mail**: ……………………………………………………………….……….

**Érvényesítve:**

dátum: ……………… PH. aláírás: ……………….…….

**A szakmai gyakorlatok óra- és vizsgaterve**

|  |  |  |  |  |  |  |
| --- | --- | --- | --- | --- | --- | --- |
| ***Kód: 2FPPS1*** | ***Képzési forma*** | ***Helyszín*** | ***Félévi óraszám*** | ***Kredit érték*** | ***Státusz*** | ***Javasolt szemeszer*** |
| EG100000 | Egyéni gyakorlat 1. | Bölcsőde | 14 gyj5 | 2 | K | 1. |
| EG200000 | Egyéni gyakorlat 2. | Bölcsőde | 14 gyj5 | 2 | K | 2. |
| EG300000 | Egyéni gyakorlat 3. | Bölcsőde | 14 gyj5 | 2 | K | 3. |
| CG10000 | Csoportos gyak. 1. | Óvoda | 8 gyj5 | 2 | K | 1. |
| CG20000 | Csoportos gyak. 2. | Speciális bölcsőde | 8 gyj5 | 2 | K | 2. |
| CG30000 | Csoportos gyak. 3. | Családi napközi | 8 gyj5 | 2 | K | 3 |
| ZGY00000 | Záró egybefüggő szakmai gyakorlat (bölcsőde) | Bölcsőde | 240 gyj5 | 30 | K | 4. |

Az előfeltételeket a mintatanterv tartalmazza.

**A gyakorlati képzés célja és feladata a hallgatók felkészítésében**

* Hozzájárulni a szakmai gyakorlat oldaláról olyan kisgyermeknevelők képzéséhez, akik elméletileg megalapozott ismeretek, készségek és képességek birtokában alkalmasak a 0-3 éves gyermek tudatos nevelésére, fejlődésének elősegítésére, az egyetemes és nemzeti értékek és erkölcsi normák közvetítésére.
* A csecsemő- és kisgyermeknevelő jelöltek váljanak alkalmassá a bölcsőde funkcióinak megvalósítására. A gyakorlat sajátos szervezeti formái biztosítsák a tapasztalatszerzést, az ismeretek tudatos alkalmazását, a pedagógusi kompetenciák és az önállóság fokozatos bővülését.

**A gyakorlatok szervezése**

* A hallgató saját maga szervezi gyakorlatát. Az egyetem ellenőrzi, hogy a kiválasztott bölcsőde megfelel-e a 230/2012. (VIII. 28.) Kormányrendelet 11. § (4) bekezdésében előírtaknak, azaz a területileg illetékes kereskedelmi- és iparkamara nyilvántartásba vette-e.
* Mivel a Pedagógiai Kar külön díjazásban részesíti a befogadó intézményt, a gyakorlat teljesítéséről szakmai véleményt kérünk, a megjelenésről írásos igazolást.
* Az intézménynek jogában áll a hallgató munkáját észrevételezni, az írásos dokumentumait megtekinteni.
* A gyakorlati munkavégzés során a hallgatók kötelesek a gyakorlóhely munkarendjéhez igazodni, és ott egyetemi hallgatóhoz méltó magatartást tanúsítani.

**A gyakorlatok szervezeti formái**

* Egyéni gyakorlatok
* Csoportos gyakorlatok
* Záró egybefüggő szakmai gyakorlat

**A gyakorlatok feladatai**

* A hallgató a gyakorlati útmutató (továbbiakban: Útmutató) segítségével önállóan értelmezi és végzi gyakorlatát. Annak teljesítéséről írásban számol be a pedagógiai naplójában. Az előírt feladatokat és megfigyelési szempontokat aktualizálja a tényleges csoporthoz, a helyi viszonyokhoz..
* A pedagógiai naplóban elemzően, a szempontokra koncentrálva rögzíti a megfigyelés és önálló munkavégzés tapasztalatait. A naplót a gyakorlatvezető oktató által jelzett időpontig eljuttatja az egyetemre.
* Az egyes félévekre vonatkozó konkrét feladatokat az Útmutató a továbbiakban részletesen tárgyalja.
* A gyakorlati munkavégzésre való felkészülést évfolyamonként gyakorlatvezető oktató segíti, aki minden szemeszter elején szóbeli tájékoztatót tart, a félév folyamán pedig konzultációs lehetőséget biztosít a felmerülő kérdések megbeszélésére, az értelmezés segítésére.
* A gyakorlóhelyeken a hallgató munkáját a bölcsődei kisgyermeknevelő (a szakvezető óvodapedagógus; családi napközi vezető), illetve az intézmények vezetői és kijelölt munkatársai segítik.

**Írásbeli munka**

***Pedagógiai napló***: arra szolgál, hogy a hallgató a gyakorlata során megfigyelt tapasztalatait, élményeit, pedagógiai eseményeket, helyzeteket, adatokat abban összegyűjtse, leírja, kiegészítve saját észrevételeivel, elemző gondolataival a megfigyelési szempontoknak megfelelően. A pedagógiai napló elkíséri a hallgatót a 2 év folyamán, hiszen folyamatosan ebbe kell jegyeznie a gyakorlattal kapcsolatos megfigyeléseit, elemzéseit.

Saját feljegyzéseinek elkészítéséhez nagyobb alakú füzetet érdemes elkezdeni.

* Célszerű minden megfigyelést az adatok rögzítésével kezdeni: dátum, hol, mikor, kit (kiket), milyen körülmények között figyelt meg.
* A megfigyeléseket érdemes a megadott jegyzőkönyv-mintának megfelelően végezni.
* A tapasztalatok tömör összefoglalását (**pedagógiai napló**) számítógépes szerkesztés után az egyetem részéről kijelölt oktató számára, az Útmutatóban jelzett időpontig, kötelesek leadni.
* A bármilyen okból be nem érkező naplót a gyakorlatvezető jelzésére 3 napon belül ismételten le kell adni. Ezért javasoljuk, hogy minden írásbeli munkájukról készítsenek másolatot!

Használati javaslatok a **beadandó** munkákhoz:

A pedagógiai naplót gépelve, tűzőgéppel összekapcsolva, dossziéba rakva tudjuk elfogadni.

A pedagógiai napló fedőlapján az alábbi információknak kell szerepelnie:

* Gyakorlatvezető neve:
* Hallgató neve:
* Hallgató csoportja:
* A megfigyelés helyszíne:

Megfelelő információk hiányában a beérkezett anyagokért nem vállalunk felelősséget!

**Formai követelmények**:

* Témakörönként különítse el, és logikusan állítsa össze munkáját, hogy jól áttekinthető legyen!
* Ügyeljen az esztétikus kivitelezésre. Dolgozzon számítógépen!
* Mellékeljen pontos irodalomjegyzéket az oldalszámok megjelölésével!
* Csak olyan rövidítéseket alkalmazzon, amelyek az olvasó számára is egyértelműek!
* Szakszerűen, egyértelműen fogalmazza meg véleményét!
* Az önmagára vonatkozó információkat is rögzítse!
* Készítsen tartalomjegyzéket!

**1. félév**

|  |  |
| --- | --- |
| 2FPPS1EG100000Egyéni gyakorlat 1. Bölcsőde | gyj5  2 kr.  14 óra |
| 2FPPS1CG10000Csoportos gyakorlat 1.Óvoda | gyj5  2 kr.  8 óra |

**Egyéni gyakorlat 1.**

# Bölcsőde

# Időtartama: 14 óra, 2 nap

**Gyakorlat beosztása:** 8 órától 15 óráig, közben ½ óra ebédszünet

Gyakorlat helye: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gyakorlat letöltésének időpontja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gyakorlatvezető neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Értékelés módja: ötfokozatú gyakorlati jegy (gyj5) és szöveges értékelés.

**A bölcsődei napirendhez igazodva – az adatgyűjtés és a megfigyelés témakörei, szempontjai:**

* Figyelje meg és jegyezze fel a gyermekszoba, a fürdőszoba és az átadó berendezését, a bútorok és eszközök elrendezését, valamint a gondozási egység dekorációját!
* Figyelje meg és jegyezze fel az adott csoport játékkészletét, a játékeszközök fajtáit és jellemzőit az egészségügyi, pedagógiai szempontok alapján!
* A csoport személyi feltételeinek megfigyelése, a csoport létszáma, életkori, nemi összetétele, a csoportban dolgozó felnőttek száma. A csoport dokumentációjának megtekintése.
* A gyermek érkezése a bölcsődébe, elválás az anyától, búcsúzás.
* Csecsemő, kisgyermek étkezésének megfigyelése.
* A szabad levegőn tartózkodás megfigyelése. Az időtartam és a tevékenység értékelése.

**A hallgató írásbeli feladatai**

A hallgató az írásbeli feladatokat rögzíti a pedagógiai naplójában, melyet bemutat a szakvezető kisgyermeknevelőnek, aki aláírásával igazolja a hallgató gyakorlatát.

Az adatgyűjtés, megfigyelés és elemzés szempontjai

**1.) A csoport tárgyi feltételei**

* Hogyan biztosítják a tárgyi feltételek az adott csoport életkori sajátosságainak megfelelő tevékenységek gyakorlását, a gyermekek szükségleteinek kielégítését?
* A gondozási műveletek feltételei (fürdőszobai gondozás, étkezés, öltöztetés, alvás, pihenés).
* A játéktevékenység feltételei: mennyiség, minőség, anyagváltozatosság, elhelyezés, funkció szerinti csoportosítás, alapjátékok, nagymozgásos játékok, alkotójátékok, kiegészítő játékok, kellékek, házi készítésű játékok.
* Milyen anyagokat, tárgyakat, eszközöket használtak fel a dekorálásra? Milyen a helységek hangulata?

**2.) A csoport személyi feltételei**

* Hány gyermek jár a csoportba? Milyen a csoport életkori összetétele, fiúk-lányok aránya?
* Hány kisgyermeknevelő látja el a gyermekeket? Ki segíti még a munkájukat?
* Milyen dokumentumokat vezetnek a kisgyermeknevelők? Van-e a csoportnak nevelési-gondozási terve? A gyermekekről készítenek-e feljegyzéseket?

**3.) Figyelje meg a gyermek érkezését a bölcsődébe, elválását az anyától, a búcsúzást!**

* Megfigyelt kisgyermeknevelő
* Megfigyelt gyermek és kora

***Elemzési szempontok:***

* Milyen hangulatban érkezik a kisgyermek a bölcsődébe?
* Milyen a gyermek viselkedése a kisgyermeknevelővel való találkozásakor?
* Hogyan vesz fel kapcsolatot a kisgyermeknevelő a szülővel, gyermekkel?
* Mi jellemzi a kisgyermeknevelő és a szülő kapcsolatát?
* Hogyan segíti az elválást a kisgyermeknevelő?
* Hogyan reagál a gyermek a szülő távozására?

4.) Figyelje meg az adott gyermekcsoportban egy kisgyermek étkezését!

***Elemzési szempontok:***

* Az étkezéshez szükséges eszközök előkészítése.
* Az étel tálalásának előkészítése és módja.
* Milyen egyéni igényei voltak a kisgyermeknek?
* Hogyan reagált a kisgyermeknevelő a gyermek egyéni igényeire?
* Mennyire volt önálló a kisgyermek étkezése?
* Hogyan segítette a kisgyermeknevelő az étkezéssel kapcsolatos szokások elsajátítását, az önálló, tiszta étkezés megtanulását?
* Milyen ismereteket nyújtott a gyermeknek étkezés közben a kisgyermeknevelője?
* Megnevezte-e az ételt?
* Beszéltek-e az étel minőségéről (íze, színe, állaga)?
* Milyen hangulatú volt a megfigyelt gyermek étkezése?

**5.) Figyelje meg egy gyermekcsoport szabad levegőn való tartózkodását! Írja le a levegőzés folyamatát, a gyermekek tevékenységét a szabadban!**

***Elemzési szempontok:***

* Hogyan illeszkedett a napirendbe az udvari játék?
* Hogyan történik az udvarra való kimenetel?
* Mennyi időt töltött egy-egy kisgyermek a szabadban?
* Milyen tevékenységek gyakorlását biztosította a gyermekek számára az udvar tárgyi környezete? (Sorolja fel az udvaron található beépített és egyéb játékeszközöket!)
* Milyen tevékenységeket kezdeményezett a kisgyermeknevelő?

**A hallgató gyakorlati feladatai**

* + Igyekszik kapcsolatot kialakítani a gyermekekkel és a kisgyermeknevelővel.
  + A kisgyermeknevelő útmutatásai szerint bekapcsolódik a gyermekek játékába a csoportszobában és az udvaron.
  + Segít a gyermekek körüli teendők ellátásban, követve a kisgyermeknevelő iránymutatását, csak az általa meghatározott feladatokban vehet részt.

A hallgató írásban mutassa be részvételét a gyakorlati munkában, kapcsolatainak alakulását, tevékenységeit, elemezze miként tudott a feladatainak eleget tenni.

**A kisgyermeknevelő** írásban röviden értékeli a hallgató bölcsődei megnyilvánulásait, a gyermekekkel és a felnőttekkel való kapcsolatát, a gyermekekhez való viszonyát, bölcsődei magatartását a vállalt feladatok elvégzésének színvonalát,

A szakvezető kisgyermeknevelő aláírásával igazolja a hallgató gyakorlatát.

**Csoportos gyakorlat 1.**

# Óvoda

# Időtartama: 8 óra

**Gyakorlat beosztása:** 8 órától 16-ig, közben ½ óra ebédszünet

Gyakorlat helye: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gyakorlat letöltésének időpontja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gyakorlatvezető neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Értékelés módja: gyakorlati jegy (gyj5)

**Az óvodai napirendhez igazodva az adatgyűjtés és a megfigyelés témakörei, szempontjai:**

* Figyelje meg és jegyezze fel a csoportszoba, az öltöző, a fürdőszoba berendezését, a bútorok és eszközök elrendezését, valamint a helységek dekorációját!
* Figyelje meg és jegyezze fel az adott csoport játékkészletét, a játékeszközök fajtáit és jellemzőit pedagógiai szempontok alapján!
* A csoport személyi feltételeinek megfigyelése, a csoport létszáma, életkori, nemi összetétele, a csoportban dolgozó felnőttek száma. A csoport dokumentációjának megtekintése.
* A gyermek érkezése az óvodába, elválás az anyától, búcsúzás. Ezt követően a gyermek viselkedésének megfigyelése 20 percen keresztül.
* A szabad levegőn tartózkodás megfigyelése. Az időtartam és a tevékenység értékelése.
* A gyermekek étkezésének megfigyelése.

**1.) A csoport tárgyi feltételei**

* Hogyan biztosítják a tárgyi feltételek az adott csoport életkori sajátosságainak megfelelő tevékenységek gyakorlását, a gyermekek szükségleteinek kielégítését? A gondozási műveletek feltételei (fürdőszobai tevékenységek, étkezés, öltözés).
* A játéktevékenység feltételei: mennyiség, minőség, anyagváltozatosság, elhelyezés, funkció szerinti csoportosítás, alapjátékok, nagymozgásos játékok, alkotójátékok, kiegészítő játékok, kellékek, házi készítésű játékok.
* Milyen anyagokat, tárgyakat, eszközöket használtak fel a dekorálásra?

**2.) A csoport személyi feltételei**

* Hány gyermek jár a csoportba? Milyen a csoport életkori összetétele, a fiúk-lányok aránya?
* Hány óvodapedagógus látja el a gyermekeket? Kik segítik még a munkájukat?
* Milyen dokumentumokat vezetnek az óvodapedagógusok? Van-e a csoportnak gondozási-nevelési terve? A gyermekekről készítenek-e feljegyzéseket?

**3.) Figyelje meg egy gyermek érkezését az óvodába, elválását az anyától, a búcsúzást!**

Megfigyelt gyermek és kora:

***Elemzési szempontok:***

* Milyen hangulatban érkezik a kisgyermek az óvodába?
* Milyen reakciója van a gyermeknek a pedagógussal történő találkozásakor?
* Hogyan vesz fel kapcsolatot az óvodapedagógus a szülővel, a gyermekkel?
* Mi jellemzi a látottak alapján a pedagógus és szülő kapcsolatát?
* Hogyan segíti az elválást az óvodapedagógus?
* Hogyan reagál a gyermek a szülő távozására?

4.) Figyelje meg egy gyermekcsoport szabad levegőn való tartózkodását. Írja le a gyermekek tevékenységét a szabadban!

***Elemzési szempontok:***

* Hogyan illeszkedett a napirendbe az udvari játék?
* Hogyan történik az udvarra való kimenetel?
* Mennyi időt töltött egy-egy kisgyermek a szabadban?
* Milyen tevékenységek gyakorlását biztosította a gyermekek számára az udvar tárgyi környezete? (Sorolja fel az udvaron található beépített és egyéb játékeszközöket!)
* Milyen tevékenységeket kezdeményezett az óvodapedagógus?

**5.) Figyelje meg a gyermekek étkezési szokásait!**

***Elemzési szempontok:***

* Milyen előkészületeket tett az óvodapedagógus az étkezés megkezdése előtt?
* Hogyan reagáltak a gyermekek egyéni igényeire?
* Milyen egyéni igényei voltak a kisgyermekeknek?
* Mennyire volt önálló a kisgyermekek étkezése?
* Volt-e különbség a különböző életkorú gyermekek étkezése, szokásaik között?
* Hogyan segítették az étkezéssel kapcsolatos szokások elsajátítását, az önálló étkezés megvalósítását?
* Milyen ismereteket nyújtottak a gyermekeknek étkezés közben?
* Milyen hangulatú volt az étkezés?

**2. félév**

|  |  |
| --- | --- |
| 2FPPS1EG200000Egyéni gyakorlat 2. Bölcsőde | gyj5  2 kr  14 óra |
| 2FPPS1CG20000Csoportos gyakorlat 2. Speciális bölcsőde | gyj5  2kr  8 óra |

**Egyéni gyakorlat 2.**

# Bölcsőde

# Időtartama: 14 óra, 2 nap

**Gyakorlat beosztása:** 8 órától 15 óráig, közben ½ óra ebédszünet

Gyakorlat helye: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gyakorlat letöltésének időpontja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gyakorlatvezető neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Értékelés módja: 5 fokozatú gyakorlati jegy és szöveges értékelés

**A bölcsődei napirendhez igazodva – az adatgyűjtés és a megfigyelés témakörei, szempontjai:**

* Figyelje meg és jegyezze fel a fürdőszobai gondozási tevékenységeket, a tisztába tevéssel, mosdó és WC használattal kapcsolatos szokásokat, a kisgyermeknevelő munkáját, a szokásalakítást!
* Figyelje meg a gyermekek napi időbeosztását, jegyezze le a napirendet! Figyelje meg a napirendben bekövetkező váltásokat, a kisgyermeknevelő ezzel kapcsolatos feladatait!
* Figyelje meg a kisgyermeknevelők együttműködését, a feladatok megosztását, a különböző életkorú gyermekekkel kapcsolatos egyéni bánásmódot!
* Figyelje meg és jegyezze fel az adott csoport játék tevékenységét, a játékkal kapcsolatos szokásokat, a játék helyét, időbeosztását!
* Figyelje meg a kisgyermeknevelő játékban betöltött szerepét! A megfigyelésben térjen ki a kisgyermeknevelő játékosságára, jellemezze, milyen feltételeket biztosít, hogyan segíti a gyermek játékának kibontakozását, hogyan vesz részt a játékban, miként veszi figyelembe a gyermek egyéni sajátosságait? A megfigyelést a csoportszobában és az udvaron is végezze.
* Csecsemő, kisgyermek étkezésének megfigyelése, különböző életkorú gyermekek étkezési sajátosságainak rögzítése, a kisgyermeknevelő munkája, szokásalakító tevékenységei.
* A csoport énekes játékainak, ábrázoló tevékenységeinek megfigyelése.

**A hallgató írásbeli feladatai**

A hallgató az írásbeli feladatokat rögzíti a pedagógiai naplójában, melyet bemutat a szakvezető kisgyermeknevelőnek, aki aláírásával igazolja a hallgató gyakorlatát.

**Az adatgyűjtés, megfigyelés és elemzés szempontjai**

**1.) Fürdőszobai gondozási tevékenységek**

* A tárgyi feltételek biztosítják-e az adott csoport életkori sajátosságainak megfelelő tevékenységek gyakorlását, a gyermekek szükségleteinek kielégítését?
* Milyen módon vesznek részt a gyermekek a gondozási műveletekben?
* Hogyan ösztönzi és segíti a kisgyermeknevelő a gyermekek önállósodási törekvéseit?
* Miként segíti a szokáscselekvések kialakítását, rögzítését?

A jegyzőkönyvvezetés módja:

|  |  |  |  |  |  |
| --- | --- | --- | --- | --- | --- |
| **Idő** | **Kisgyermeknevelő** | | **Gyermek** | | **Megjegyzés** |
|  | **beszéd** | **tevékenység** | **beszéd** | **tevékenység** |  |

A megfigyelés időtartama: 2 napon keresztül, különböző időpontokban, 30-30 perc.

A jegyzőkönyvet 5 perces bontásban készítse el!

***Elemzési szempontok:***

* Lehetősége van-e a gyermeknek aktívan részt venni a műveletekben?
* Milyen helyzetben és hogyan kéri a kisgyermeknevelő a gyermek együttműködését?
* Jelzi-e a gyermek, hogy valamit önállóan szeretne csinálni? Hogyan reagál erre a kisgyermeknevelő?
* Miben önállóak a gyermekek, és milyen segítséget igényelnek, kapnak a kisgyermeknevelőtől?
* Miről beszélgetnek, ki kezdeményez? Válaszol-e a kisgyermeknevelő a gyermekek kérdéseire, jelzéseire?
* Milyen a gondozások hangulata? Örömet jelent-e az együttlét a gyermekeknek és a kisgyermeknevelőnek? Miből derül ez ki?

**2.) Gyermekek napi időbeosztása, napirend**

* A gyermekek érkezésétől a távozásig biztosított-e a megfelelő felügyelet, nyugodt légkör?
* A munkaszervezés zökkenőmentesen illeszkedik a napirendbe?
* A szülőkkel való kapcsolatra jut-e ideje a kisgyermeknevelőnek?

***Elemzési szempontok:***

* Hogyan biztosította a csoport folyamatos napirendje a gyermekek szükségleteinek kielégítését? (Gondozás, játék, levegőzés, pihenés, alvás.)
* Milyen módon biztosították a nap folyamán a gyermekek állandó felügyeletét?
* Hogyan biztosította a kisgyermeknevelők munkarendje a kisgyermekek biztonságos, szakszerű ellátását, a gondozások feltételeit, nyugalmát?
* Mi jellemezte a kisgyermeknevelők egyéni munkaszervezését? (Érkezés, beilleszkedés, feladatok ütemezése, gyermekekkel, szülőkkel töltött idő, távozás)?
* Hogyan segítették, ill. akadályozták az épületi adottságok, a tárgyi feltételek a munkaszervezést, a gondozást?
* Milyen példát látott a gondozási egységben a kisgyermeknevelők és a technikai személyzet együttműködésére?

**3.) Kapcsolattartás, egyéni bánásmód**

Figyelje meg az adott gyermekcsoportban, a játék és a gondozás helyzeteiben egy kisgyermeknevelő kapcsolatát, interakcióját a társával és a gyermekekkel!

A jegyzőkönyvvezetés módja:

|  |  |  |  |  |  |
| --- | --- | --- | --- | --- | --- |
| **Idő** | **Kisgyermeknevelő** | | **Gyermek** | | **Megjegyzés** |
|  | **beszéd** | **tevékenység** | **beszéd** | **tevékenység** |  |
|  |  |  |  |  |  |

A megfigyelés időtartama: különböző időpontokban összesen 30 perc.

A jegyzőkönyvet 5 perces bontásban készítse el!

***Elemzési szempontok:***

* Ki kezdeményezte a kapcsolatot? Hogyan, milyen helyzetben? /tekintet, megszólítás, hívás, érintés, stb./
* Miért kezdeményezett kapcsolatot a kisgyermeknevelő a gyermekekkel? Melyik volt gyakoribb? /gondozás, játék, ismeretadás, dicséret, vigasztalás, bátorítás, stb./
* Hogyan reagáltak a gyermekek a kisgyermeknevelő közeledésére, jelenlétére, távolodására? /testbeszéd, hangadás, beszéd, stb./
* Miért fordultak a gyermekek a kisgyermeknevelőhöz? Melyik volt gyakoribb? /játék, testkontaktus, segítségkérés, szükségletek, közlési vágy, stb./
* Észrevette-e a kisgyermeknevelő minden kisgyermek személyes kapcsolatra utaló igényét és kellő érzékenységgel reagált-e minden alkalommal?
* Milyen érzelmi megnyilvánulások kísérték az együttléteket? Kifejezték-e örömüket, szeretetüket egymás felé? Hogyan?
* Mi jellemezte a gyermekek viselkedését, aktivitását, társas kapcsolatát a kisgyermeknevelő jelenlétében?
* A kisgyermeknevelők egymás felé irányuló kommunikációjának megnyilvánulási formái (verbális, testbeszéd, figyelem, stb.).
* Milyen helyzetekben kommunikáltak?

4.) Játék tevékenység

Figyelje meg a kisgyermeknevelő szerepét a gyermek játéktevékenységében!

A megfigyelés időtartama: 30 perc.

A jegyzőkönyvet 5 perces bontásban készítse el!

A jegyzőkönyvvezetés módja:

|  |  |  |  |
| --- | --- | --- | --- |
| **Idő** | **Kisgyermeknevelő** | **Gyermekek** | **Megjegyzés** |
|  |  |  |  |

***Elemzési szempontok:***

**A kisgyermeknevelő szerepe a gyermek játékában**

* Hogyan kapcsolódott a gyermekek játékába?
* Kezdeményezett-e játékot? Mit? Hogyan? Hányszor?
* Szükség volt-e segítségnyújtásra? Hogyan segített?
* Adott-e ötleteket a gyermekek játékához? Elfogadták-e a gyermekek?
* Volt-e példa együttjátszásra? Milyen módon történt?
* Hogyan biztosította az önálló, szabad, aktív játéktevékenységet?
* Miben és hogyan kértek segítséget játék közben a gyermekek?
* Előfordultak-e konfliktusok a játék során? Mi volt a kisgyermeknevelő szerepe a konfliktusok rendezésében?

**5.) Egy kisgyermek játéktevékenységének megfigyelése**

Figyelje meg a kiválasztott kisgyermek játéktevékenységét! Lehetőség szerint szobai és udvari játékokat is figyeljen meg!

A megfigyelés tartama: 2 alkalom: egyenként 30 perc.

A jegyzőkönyvet 5 perces bontásban készítse el!

A jegyzőkönyvvezetés módja:

|  |  |  |  |  |  |
| --- | --- | --- | --- | --- | --- |
| **Idő** | **Tevékenység** | Kommunikáció | | **Interakciók** | **Aktometria** |
|  |  | **Verbális** | **Nonverbális** |  |  |

***Elemzési szempontok:***

**Játéktevékenység megfigyelése**

* Milyen megnyilvánulásai voltak a megfigyelt gyermeknek játék közben?
* Milyen a kapcsolata a kisgyermeknevelővel, társaival? (interakciói, aktometria)
* Milyen ismeretszerzési lehetőségek adódtak a gyermek számára? Kiktől, miből adódott? Hogyan reagált a gyermek?
* Milyen fajta játékot játszott, melyek ennek a jellemző jegyei?
* A játék sajátosságai hogyan jelentek meg az adott játékban?
* Mennyi időt töltött 1-1 tevékenységben? Milyen gyakran váltogatta a helyszínt, eszközöket?
* Mi jellemzi a megfigyelt gyermek játékfejlettségi szintjét?
* Hogyan jut kifejezésre a szimbólumok megjelenése a játékban, (mozdulatban, tárgyban, egyéb módon)?
* Elegendő eszköz áll-e a gyermekek rendelkezésére?
* Hogyan befolyásolta az eszköz a játék alakulását?

6.) Étkezés megfigyelése

* + Miként történik az önálló étkezés lebonyolítása?
  + Csecsemő étkezésének megfigyelése.
  + Szokások betartása, betartatása.

Megfigyelés: 1 alkalommal, tízórai, ebéd, vagy uzsonna.

A jegyzőkönyvet 5 perces bontásban készítse el!

A jegyzőkönyvvezetés módja:

|  |  |  |  |  |  |
| --- | --- | --- | --- | --- | --- |
|  | **Kisgyermeknevelő** | | **Gyermek** | | **Megjegyzés** |
| **Idő** | **tevékenység** | **beszéd** | **tevékenység** | **beszéd** |  |
|  |  |  |  |  |  |

***Elemzési szempontok:***

* Milyen előkészületeket tett a kisgyermeknevelő az étkezés megkezdése előtt?
* Hogyan reagált a kisgyermeknevelő a gyermek egyéni igényeire?
* Milyen egyéni igényei voltak a kisgyermeknek?
* Mennyire volt önálló a kisgyermek étkezése?
* Hogyan segítette a kisgyermeknevelő az étkezéssel kapcsolatos szokások elsajátítását, az önálló tiszta étkezés megtanulását?
* Milyen hangulatú volt a megfigyelt gyermek étkezése?

**7.) A csoport énekes játékainak, ábrázoló tevékenységeinek megfigyelése**

Figyelje meg a kisgyermeknevelő szerepét a zenei nevelés és a vizuális nevelés körébe tartozó tevékenységekben! A megfigyelés időtartama összesen 2 alkalommal 30-30 perc.

A jegyzőkönyvet 5 perces bontásban készítse el!

A jegyzőkönyvvezetés módja:

|  |  |  |  |  |  |
| --- | --- | --- | --- | --- | --- |
| **Idő** | **Kisgyermeknevelő** | | **Gyermek** | | **Megjegyzés** |
|  |  |  |  |  |  |

**Zenei nevelés**

***Elemzési szempontok:***

* Hogyan illeszkedett a napirendbe az éneklés, a mondókázás?
* Milyen helyzetekben, milyen tevékenységek közben énekelt, mondókázott a kisgyermeknevelő? (játék, bábozás, mesélés, alkotás, mozgás, pihenés, lazítás, stb.)
* Hogyan kezdeményezett? Hogyan alakult ki az énekes szituáció?
* Hány gyermeknek énekelt egyidejűleg? Hogyan? Alkalmazkodott-e énekhangjával a gyermekek magas hangjához?
* Megfelelt-e a zenei anyag a gyermekek fejlettségének, egyéniségének?
* Milyen játékokat, egyéb eszközöket, dallam- és ritmushangszereket használtak? Hogyan?
* Milyen hatással volt a gyermekekre az éneklés, a mondókázás, a hangszeres játék? /hangulat, érzelmek, érdeklődés, figyelem, aktivitás, mozgás, beszéd, játék, kapcsolat stb./
* Mi térítette el a figyelmüket a zenéről? Milyen tevékenységre váltottak?

**Vizuális nevelés**

***Alkotótevékenységek megfigyelési szempontjai:***

* Hogyan illeszkedett a folyamatos napirendbe az alkotótevékenység?
* Milyen tárgyi feltételeket biztosítottak a bölcsődében az alkotáshoz? /homok, papír, nyomhagyó eszközök, alakítható anyagok, stb./
* Megfelelnek-e ezek az eszközök a gyermekek fejlettségének?
* Van-e állandó helye a csoportban az alkotójátékoknak? Hol?
* Biztosította-e a kisgyermeknevelő a szabad választást, az önálló játékot?
* Hogyan kezdeményezett? Figyelembe vette-e a gyermekek egyéniségét, aktuális állapotát, hangulatát, érdeklődését?
* Beavatkozott-e a játékba? Milyen céllal? /segítés, ötletadás, stb./
* Milyen szabályokat állított a játékkal kapcsolatban? Szükséges volt-e?
* Milyen érzelmi reakciók kísérték a tevékenységet?
* Mennyi ideig kötötte le a figyelmüket a játék? Milyen tevékenységre váltottak?
* Hogyan hatott a kisgyermeknevelő jelenléte a gyermekekre? /aktivitás, hangulat, beszéd, példakövetés, stb./

**9.) A hallgató írásban értékeli a bölcsődében végzett feladatait!**

* Milyen tevékenységekbe tudott bekapcsolódni? (gondozási feladatok, játék, részletesen)

**A játékkal és a gondozással kapcsolatos elemzési szempontokat használja saját magára vonatkoztatva!**

* Milyen volt a kapcsolata a gyermekekkel, kisgyermeknevelőkkel, szülőkkel?
* Milyen személyiségtulajdonságai segítik a munkában, melyek gátolják?

**A hallgató gyakorlati feladatai**

* + Egyre nagyobb önállósággal kapcsolatot tart a gyermekekkel és a kisgyermeknevelőkkel.
  + A kisgyermeknevelő útmutatásai szerint bekapcsolódik a gyermekek játékába a csoportszobában és az udvaron.
  + Segít a gyermekek körüli teendők ellátásában, követve a kisgyermeknevelő iránymutatását, csak az általa meghatározott feladatokban vehet részt.
  + Igyekszik részt venni a gyermekek ének-zenei nevelésében és az ábrázoló tevékenységeikben.

**A kisgyermeknevelő** írásban röviden értékeli a hallgató bölcsődei megnyilvánulásait. A gyermekekkel és a felnőttekkel való kapcsolatát, a gyermekekhez való viszonyát. A vállalt feladatok elvégzésének színvonalát, bölcsődei magatartását.

A szakvezető kisgyermeknevelő aláírásával igazolja a hallgató gyakorlatát.

**Csoportos gyakorlat 2.**

# Bölcsőde; speciális/integrált csoport

**Időtartama:** 8 óra

**Gyakorlat beosztása:** 8 órától 16 óráig, közben ½ óra ebédszünet

Gyakorlat helye: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gyakorlat letöltésének időpontja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gyakorlatvezető neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Értékelés módja: gyakorlati jegy (gyj5).

***Az adatgyűjtés és megfigyelés szempontjai:***

Az intézmény célja, feladatai a vezető és a munkatársakkal folytatott beszélgetés alapján.

* Az intézmény tárgyi és személyi feltételei: a csoport jellemzői, összetétele.
* Gyermekek sajátosságai.
* A sajátos nevelési igényű gyermekek fejlesztésének lehetőségei és módszerei.
* A hazai korai fejlesztés intézményes lehetőségei.
* Tájékozódás a fejlesztő programokról, a programok összeállításáról.
* A gyermekek foglalkoztatásának alakulása, napirend, tevékenységek.

***Gyakorlati tevékenység:***

A csoportvezető engedélyével és irányításával bekapcsolódni a tevékenységekbe.

***Írásbeli feladat:*** 30 perces megfigyelés készítése.

Figyelje meg egy kisgyermek tevékenységeit, játék, gondozás, nevelési helyzetek közben (egyénileg válasszon, amire lehetősége nyílik!).

A jegyzőkönyvet 5 perces bontásban készítse el!

A jegyzőkönyvvezetés módja:

|  |  |  |  |  |  |
| --- | --- | --- | --- | --- | --- |
| **Idő** | **Kisgyermeknevelő** | | **Gyermek** | | **Megjegyzés** |
|  |  |  |  |  |  |

* A megfigyelés helye (csoport)
* A megfigyelés ideje
* A megfigyelt csoport gyermeklétszáma (felvettek száma, bent lévők száma)
* Megfigyelt kisgyermeknevelő
* Megfigyelt gyermek és kora
* A megfigyelés témája

**Elemzési szempontok játéktevékenység megfigyeléséhez:**

* Milyen megnyilvánulásai voltak a megfigyelt gyermeknek játék közben?
* Milyen volt a kapcsolata a kisgyermeknevelővel, társaival?
* Hogyan kapcsolódott a kisgyermeknevelő a gyermekek játékába?
* Szükség volt-e segítségnyújtásra? Hogyan segített a kisgyermeknevelő?
* Volt-e példa együttjátszásra? Milyen módon történt?
* Milyen ismeretszerzési lehetőségek adódtak a gyermek számára? Kiktől, miből adódott? Hogyan reagált a gyermek?
* Mi jellemzi a gyermek játéktevékenységét?
* Mi jellemzi a megfigyelt gyermek játékfejlettségi szintjét?

**Elemzési szempontok gondozás megfigyeléséhez:**

* Lehetősége van-e a gyermeknek aktívan részt venni a műveletekben? Milyen helyzetekben és hogyan kéri a kisgyermeknevelő a gyermekek együttműködését?
* Jelzi-e a gyermek, hogy valamit egyedül szeretne csinálni? Hogyan reagál erre a kisgyermeknevelő?
* Miben önállóak a gyermekek, és milyen segítséget kapnak a kisgyermeknevelőtől?
* Miről beszélgetnek, ki kezdeményez? Válaszol-e a kisgyermeknevelő a gyermek kérdéseire, jelzéseire?
* Milyen a gondozások hangulata? Örömet jelent-e az együttlét a gyermeknek és a kisgyermeknevelőnek? Miből lehet ezt látni?

A tapasztalatok szempontok szerinti összegzése.

**3. félév**

|  |  |
| --- | --- |
| 2FPPS1EG300000Egyéni gyakorlat 3.Bölcsőde | gyj5  2 kr  14 óra |
| 2FPPS1CG30000Csoportos gyakorlat 3. Családi napközi | gyj5  2 kr  8 óra |

***A gyakorlat célja:***

* Az előző félévekben szerzett tapasztalatok felhasználásával gyakorlati munkavégzés, a szükséges készségek fejlesztése.
* A nevelői-gondozói tevékenységhez és a gyermekekhez való pozitív érzelmi viszony további alakítása.
* A gyakorlatok során végzett megfigyelésekkel az elméleti stúdiumok tartalmának erősítése.
* A 0-3-6 éves korú gyermekek neveléséhez, gondozásához szükséges képességek fejlesztése
* A gyermekek közötti különbségek iránti érzékenység alakítása
* A sajátos nevelési igényű gyermekek bölcsődei elhelyezésének, gondozásuk személyi, tárgyi feltételeinek megismertetése.

**Egyéni gyakorlat 3.**

**Feladatok:**

* Szempontok szerinti megfigyelés a kisgyermeknevelők, és családok közötti kapcsolatalakítás jellemzőivel kapcsolatosan. Tájékozódás a differenciálás intézményi gyakorlatáról.
* Bekapcsolódás a gondozási és a játékirányítási feladatokba.

**Bölcsőde**

**Időtartam:** 14 óra, 2 nap

**Gyakorlat beosztása:** 8 órától 15 óráig, közben ½ óra ebédszünet

Gyakorlat helye: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gyakorlat letöltésének időpontja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Az adatgyűjtés és megfigyelés szempontjai:***

* A szülőkkel való kapcsolatalakítás intézményes formái (Mindennapos találkozások, szülői értekezletek, fogadóóra, faliújság, stb., információk gyűjtése a kisgyermeknevelőktől.)
* A kapcsolatalakítás kommunikációs jellemzői. (Szülő, kisgyermeknevelő részéről.) Esetleges konfliktusok okai, megoldásuk módja. (Megfigyelés alapján.)
* A differenciálás nevelésben felismerhető módjai. (Konkrét eset bemutatása.)
* Gyűjtsön tapasztalatokat a gyermekek anyanyelvi, irodalmi neveléséről!

***Gyakorlati tevékenység:***

A kisgyermeknevelő irányításával kapcsolódjon be a mindennapos tevékenységekbe. Az egyetemen szerzett elméleti ismeretek felhasználásával vizuális és ének tevékenység kezdeményezése. (Előkészítéséhez kérje a kisgyermeknevelő segítségét!)

***Írásbeli feladat:***

Adatgyűjtés, a tapasztalatok, az erre megadott szempontok alapján végzett megfigyelések dokumentálása.

**Megfigyelési jegyzőkönyv készítése és elemzése**

***Egy kisgyermek társas helyzeteinek és kommunikációjának alakulása***

Figyelje meg és írja le a kiválasztott kis gyermek társas helyzeteit és kommunikációját a gyermekcsoportban.

A megfigyelés időtartama: 30 perc.

A jegyzőkönyvet 5 perces bontásban készítsék el!

A jegyzőkönyvvezetés módja:

|  |  |  |  |  |
| --- | --- | --- | --- | --- |
| **Idő** | **Megfigyelt gyermek** | **Társak** | **Kisgyermeknevelő** | **Megjegyzés** |
|  |  |  |  |  |

***Elemzési szempontok:***

**A megfigyelt kisgyermek társas helyzetei**

* Milyen társak felé irányuló megnyilvánulások fordultak elő, hányszor?
* nézés, mosoly társra
* testi kapcsolat
* mozgás (egymás felé, társhoz)
* hangadás, beszéd
* tárgyon keresztül kapcsolatfelvétel (adás, elvétel)
* utánzás
* együttes tevékenység (labdázás, kukucs, kooperálás játéktevékenység közben)
* Milyen gyakori volt a társakkal, illetve a felnőttekkel való kapcsolatfelvétel?
* Hány társával került interakcióba? Volt-e a társak között, akivel különösen sokszor került kapcsolatba?
* Ki kezdeményezte a kapcsolatfelvételt?
* Volt-e olyan helyzet, amikor a társakkal való interakcióban a felnőtt segítségére volt szüksége?
* Véleménye szerint a megfigyelés ideje alatt milyen helyzetben volt a kisgyermek a csoportban?

**A differenciálás nevelésben felismerhető módjai**

Figyelje meg és írja le a kisgyermeknevelő tevékenységét!

A megfigyelés időtartama: 30 perc.

A jegyzőkönyvezetés módja:

|  |  |  |  |  |  |
| --- | --- | --- | --- | --- | --- |
|  | **Kisgyermeknevelő** | | **Gyermek** | | **Megjegyzés** |
| **Idő** | **tevékenység** | **beszéd** | **tevékenység** | **beszéd** |  |
|  |  |  |  |  |  |

***Megfigyelési szempontok***

* Hogyan fejezte ki elismerését, támogatását a gyermekek felé? Hogyan dicsért?
* Milyen követelményeket, szabályokat állított? Hogyan tiltott? Igazodott-e követelményeivel a gyermekek életkorához, fejlettségéhez, állapotához?
* Hogyan segítette a gyermekeket a konfliktushelyzetekben?
* Milyen helyzetekben, és hogyan alkalmazta a mintanyújtást, a személyes példát?
* Alkalmazott-e meggyőzést, magyarázatot? Hogyan? Milyen helyzetben?
* Milyen szokások kialakítására törekszik? Hogyan segítette a gyermekeket a szokások elsajátításában, gyakorlásában?
* Összhangban volt-e verbális és non-verbális kommunikációja?
* Alkalmazott-e én-közléseket? Hogyan? Milyen hatással?
* A kisgyermeknevelők összhangban voltak-e a nevelési módszerek alkalmazásában?

**Anyanyelvi, irodalmi nevelés megfigyelése**

***Megfigyelési szempontok***

* Milyen könyvek, bábok, képek stb. vannak a csoportban?
* Van-e állandó hely kialakítva a mesélésre?
* Hogyan illeszkedett a bölcsőde napirendjébe a könyvnézegetés, a mondókázás, a verselés, a mesélés, a bábozás? (amire példát látott)
* Kapcsolódnak-e szertartásszerű szokások a meséléshez, bábozáshoz? Melyek ezek?
* Hogyan mesélt, verselt a kisgyermeknevelő? (emlékezetből, eszközzel, eszköz nélkül, stb.)
* Hogyan reagáltak a gyermekek a kezdeményezésre, a mesélésre, a befejezésre? /ráhangolódás, érzelmek, figyelem, beszéd, kívánság, mozgás, aktivitás, befogadás, stb. /
* Az anyanyelvi nevelésre milyen példákat látott?
* A kisgyermeknevelő nyelvi kultúrája, kifejező eszközei menyire igazodnak a gyermekek életkori, egyéni sajátosságaihoz?

A vállalt feladatok, és teljesítésük tapasztalatainak rögzítése.

**Csoportos gyakorlat 3.**

**Családi napközi**

***Időtartam:*** 8 óra

**Gyakorlat beosztása:** 8 órától 16 óráig, közben ½ óra ebédszünet

Gyakorlat helye: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gyakorlat letöltésének időpontja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Az adatgyűjtés és a megfigyelés szempontjai:***

* A családi napközi személyi és tárgyi feltételrendszerének megfigyelése.
* A gyermekcsoport létszáma, összetétele.
* A családi napközi napirendje.
* Az alapellátáson túli szolgáltatások (ha vannak. Ilyen pl. az időszakos gyermekfelügyelet).
* Gondozás (étkezés, fürdőszobai gondozás, öltözködés, alvás) a családi napköziben.
* A szobai és a szabad levegőn való játék.
* A családi napköziben vezetett dokumentáció.
* A szülőkkel való együttműködés.
* A bölcsődei és a családi napközi nevelésének összehasonlítása: alapvető hasonlóságok és különbségek.

***Gyakorlati tevékenység:***

A családi napközi vezető irányításával megfigyelések végzése, információ-gyűjtés, dokumentumelemzés.

***Írásbeli feladat:***

A tapasztalatok rögzítése a pedagógiai naplóban.

**4. félév**

|  |  |
| --- | --- |
| 2FPPS1ZGY00000  **Záró egybefüggő szakmai gyakorlat**  Bölcsőde | gyj5  30 kr  240 óra |

**Záró egybefüggő szakmai gyakorlat (bölcsőde)**

**A gyakorlat célja:**

A hallgatók kompetencia érzésének, szakmai biztonságérzetének fejlesztése, a csecsemő és kisgyermekneveléshez szükséges kompetenciák erősítése. A folyamatos feladatvégzéssel a hallgatók felelősségérzetének növelése.

**Feladatok:**

* A hallgatóknak a csecsemők és kisgyermekek nevelésének-gondozásának elméleti-gyakorlati kérdéseivel kapcsolatos tudásának bővítése.
* A személyi dokumentáció, az adminisztráció vezetésével kapcsolatos tapasztalatok elmélyítése.
* A mindennapi bölcsődei tevékenységek szervezésének gyakoroltatása.
* Higiénés feltételek biztosítása.
* A játék feltételeinek megteremtése, részvétel a játékban.
* Fejlesztő tevékenységek szervezése.
* A nevelő-gondozó munkához szükséges kompetencia alakítása.
* Toleráns, felelősségteljes nevelői attitűd formálása.

**A hallgató feladatai bölcsődei gyakorlata során:**

* Az elméleti ismeretek felidézésével felkészül a munkavégzésre. Tájékozódik a korcsoportnak megfelelő tevékenységi lehetőségekről. (Mese, vers, ének, vizuális tevékenységek, mozgás).
* A mellékelt szempontoknak megfelelően megfigyeléseket végez. Ezek tapasztalatait a gyakorlat végén **írásban** rögzíti a pedagógiai naplójában.
* Az első három napon a kisgyermeknevelő irányításával fokozatosan bekapcsolódik a csoport életébe, a nevelési, gondozási feladatok megoldásába.

Csecsemő-tipegő gyermekek között kisegítő feladatokat lát el:

* a gondozás személyi és tárgyi feltételeinek megteremtése,
* a gyermekek gondozásához, ellátásához, a higiénés követelmények biztosítása
* a szülővel, a társ kisgyermeknevelővel való együttműködés,
* a gyermekek napirendjének szervezése, kivitelezése,
* a játéktevékenység feltételeinek biztosítása,
* a csoport és az egyes gyermekek játéktevékenységének megszervezése,
* az étkezési feltételek megteremtése és lebonyolítása,
* az alvási feltételek biztosítása,
* a személyi dokumentáció és egyéb adminisztráció vezetése
* fokozatosan egyre önállóbb munka megvalósítása

Nagycsoportos gyermekek között önálló feladatokat lát el:

* Az első héten: a csoport gyermekeinek fokozatos átvétele.
* A két műszakban dolgozó tanuló kisgyermeknevelő a gyakorlat második felében – a gyakorlatot vezető szakvezető irányításával önállóan dolgozik.
* Készüljenek fel a kisgyermeknevelő útmutatásai alapján ének-zenei, mese, vers, vizuális tevékenységek kezdeményezésére, vezetésére.

**A megfigyelés, elemzés szempontjai:**

**Csoport életére vonatkozó megfigyelések:**

* Hogyan segítették, ill. akadályozták az épületi adottságok, a tárgyi feltételek a munkaszervezést, a gondozást?
* Megfeleltek-e a feltételek (tárgyi, személyi, hangulati) a gyermekek életkori sajátosságainak?
* Hogyan biztosította a csoport folyamatos napirendje a gyermekek szükségleteinek kielégítését? (gondozás, játék, levegőzés, pihenés, alvás)
* Mennyire segítette a délutáni szokásrend a gyermekek nyugodt alvását, pihenését?
* Milyen módon biztosították a nap folyamán a gyermekek állandó felügyeletét?
* A gyermekek társkapcsolatainak jellemzői (kapcsolatfelvétel, együttes tevékenységek)
* A gyermekek aktivitása, önállósága a gondozási műveletekben?
* Milyen összefüggéseket tapasztalt a bölcsődei nevelés alapelvei (a gyermeki személyiség tiszteletének elve, a nevelés és gondozás egységének elve, az egyéni bánásmód elve, a biztonság és stabilitás elve, az aktivitás, az önállósulás segítésének elve, az egységes nevelő hatások elve) és az alkalmazott nevelési módszerek között?
* Milyen nevelői légkört teremtett a csoportban a kisgyermeknevelő az alkalmazott módszerek által?
* Milyen tevékenységek fordultak elő a csoportban, (ének, mese, vers, vizuális nevelés)? Milyen tárgyi feltételeket biztosítottak ezekhez?
* Tervezik-e a kisgyermeknevelők ezeket a tevékenységeket?

**Saját tevékenységre vonatkozó megfigyelések:**

* Hogyan kapcsolódott a gyermekek játékába?
* Kezdeményezett-e játékot? Mit? Hogyan? Hányszor?
* Szükség volt-e segítségnyújtásra? Hogyan segített?
* Adott-e ötleteket a gyermekek játékához? Elfogadták-e a gyermekek?
* Hogyan biztosította az önálló, szabad, aktív játéktevékenységet?
* Hogyan fejezte ki elismerését, támogatását a gyermekek felé? Hogyan dicsért?
* Milyen követelményeket, szabályokat állított? Hogyan tiltott? Igazodott-e követelményeivel a gyermekek életkorához, fejlettségéhez, állapotához és a csoport szokás-szabály rendszeréhez?
* Hogyan segítette a gyermekeket a konfliktushelyzetekben?
* Hogyan segítette a gyermekeket a szokások elsajátításában, gyakorlásában?
* Miért fordultak a gyermekek önhöz? Melyik volt a gyakoribb? (játék, testkontaktus, segítségkérés, szükségletek, közlési vágy)
* Milyen érzelmi megnyilvánulások kísérték az együttléteket? Kifejezték-e örömüket, szeretetüket a gyermekek egymás felé, ill. ön felé?
* Milyen tevékenységeket szervezett a gyermekek részére? (Ének, mese, vers, vizuális tevékenység) Mennyire volt sikeres a megvalósítás? (gyermekek részvétele, aktivitása, motiváltsága)

**A felsorolt szempontok közül célszerű naponta 2-2 területet választani, megfigyelni, és nap végén röviden összegezni a tapasztalatokat.**

**A gyakorlat letelte után a tapasztalatokra alapozva, a pedagógiai naplóban írásban kell összegezni, elemezni a saját munkájára vonatkozó észrevételeket.** (Siker, kudarc, ezek oka)

**A szakvezető kisgyermeknevelő feladata:**

Rövid értékelést készít a hallgatók munkájáról**:**

* Miként tudott beilleszkedni a gyermekcsoportba, a bölcsődei közösségbe? (gyermekek, kollégák, szülők elfogadása, velük szemben tanúsított viselkedése)
* A gyermekekkel való kapcsolata, konfliktus megoldó stratégiája, nevelő, gondozó magatartása megfelelt-e a követelményeknek?
* Képes-e együtt játszani, tevékenykedni a gyermekekkel, figyelembe véve az igényeiket?
* Szakmai ismeretei megbízhatóak-e, mennyit fejlődött?
* Képes volt-e a kisgyermeknevelő útmutatásainak a követésére, egyéni bánásmód alkalmazására?
* A hallgató erősségeinek és gyengeségeinek felsorolása.

**1. félévi gyakorlat értékelése és igazolása**

|  |  |  |  |  |  |
| --- | --- | --- | --- | --- | --- |
| **Tantárgy kódja és elnevezése** | **Dátum** | **Teljesített óraszám** | **Intézmény neve** | **Elvégzett feladat és értékelése** | **Teljesítést igazoló aláírása, pecsét** |
|  |  |  |  |  |  |

**2. félévi gyakorlat értékelése és igazolása**

|  |  |  |  |  |  |
| --- | --- | --- | --- | --- | --- |
| **Tantárgy kódja és elnevezése** | **Dátum** | **Teljesített óraszám** | **Intézmény neve** | **Elvégzett feladat és értékelése** | **Teljesítést igazoló aláírása, pecsét** |
|  |  |  |  |  |  |

**3. félévi gyakorlat értékelése és igazolása**

|  |  |  |  |  |  |
| --- | --- | --- | --- | --- | --- |
| **Tantárgy kódja és elnevezése** | **Dátum** | **Teljesített óraszám** | **Intézmény neve** | **Elvégzett feladat és értékelése** | **Teljesítést igazoló aláírása, pecsét** |
|  |  |  |  |  |  |

**4. félévi gyakorlat értékelése és igazolása**

|  |  |  |  |  |  |
| --- | --- | --- | --- | --- | --- |
| **Tantárgy kódja és elnevezése** | **Dátum** | **Teljesített óraszám** | **Intézmény neve** | **Elvégzett feladat és értékelése** | **Teljesítést igazoló aláírása, pecsét** |
|  |  |  |  |  |  |