**Kaposvári Egyetem**

**Pedagógiai Kar**

Intézményi azonosító: FI 72153

**Gyógypedagógia (BA) szak**

Nappali és levelező munkarendű képzés (tagozat)

**záróvizsga rend**

**A záróvizsgára bocsátás feltételei**

A hallgatók záróvizsgára bocsátásának feltétele: a szakon a végbizonyítvány (abszolutórium) megszerzése, a díjak és térítések kiegyenlítése, az Egyetem leltári tárgyainak leadása, valamint a szakdolgozat határidőre történő benyújtása és annak a bíráló által legalább elégséges osztályzattal történő elfogadása.

**A záróvizsga részei, azok megszervezése és lebonyolítása**

**A szakdolgozat követelményei**

Gyógypedagógia (BA) szakon a hallgató egy szakdolgozatot ad be. Egy független bíráló (opponens) az oktatási dékánhelyettes vagy az intézetvezető/tanszékvezető felkérésére a megadott szempontok alapján értékeli a szakdolgozatot, nyilatkozik arról, hogy a dolgozat elfogadható és az védésre javasolt. Az opponens személye nem lehet azonos a konzulens személyével. A szakdolgozat bírálatának megismerésére a hallgatónak legkésőbb 3 munkanappal a védést megelőzően lehetőséget kell biztosítani.

A szakdolgozatot a hallgatónak a záróvizsga bizottság előtt kell megvédenie. A záróvizsga bizottság a bíráló javaslata és a jelölt védés során nyújtott teljesítményének átlaga alapján elégtelen (1)-től jeles (5)-ig terjedő osztályzási rendszerben egy érdemjeggyel véglegesen minősíti a szakdolgozatot. A minősítést a bizottság elnöke írja alá.

**A záróvizsga menete**

A hallgató tanulmányait záróvizsgával fejezi be. A záróvizsga követelményeit, a számonkérhető témakörök tematikáját legkésőbb a záróvizsgát 2 hónappal megelőzően a hallgató számára közzé kell tenni.

A záróvizsga a végbizonyítvány megszerzését követő záróvizsgaidőszakban a hallgatói jogviszony keretében, majd a hallgatói jogviszony megszűnése után, két éven belül, bármelyik vizsgaidőszakban, az érvényes képzési követelmények szerint letehető. Az Egyetem a záróvizsga letételét a végbizonyítvány kiállításától számított második év eltelte után feltételhez kötheti. A hallgatói jogviszony megszűnését követő ötödik év eltelte után záróvizsga nem tehető.

A záróvizsga-bizottság elnöke egyetemi tanár, professor emeritus, egyetemi docens, főiskolai tanár, főiskolai docens lehet, ettől eltérni a Kar vezetőjének javaslatára a Kari Tanács jóváhagyásával lehet.

A záróvizsga a szakdolgozat megvédéséből, valamint a képzés témaköreit átfogó komplex szóbeli vizsgából áll. Az a hallgató, aki két szakirány egyidejű teljesítését vállalta, az mindkét szakirányhoz tartozó tételsorból egy-egy tételt húz, amelyet a felkészülési idő után megválaszol.

A záróvizsga módot ad arra, hogy a záróvizsgáztató bizottság tagjai meggyőződjenek a hallgató szakmai felkészültségéről, ismereteinek készség szintjén történő alkalmazásáról.

A védés során a hallgató először összefoglalja dolgozata lényegét, majd válaszol az értékelésben szereplő, illetőleg a bizottság által feltett kérdésekre.

Két gyógypedagógiai szakból záróvizsgát tevő hallgatóknak mindkét szak ismereteiből tétel szerinti vizsgát kell tenniük.

**A záróvizsga végső jegyének kialakítása**

A záróvizsga eredményét a szóbeli feleletekre kapott érdemjegyek és a szakdolgozat végleges osztályzatának egyszerű számtani átlaga adja.

A kéttizedes jegy pontosságig számított átlag alapján a záróvizsga minősítése a következő lehet: kitűnő (5,00); jeles (4,51 – 4,99); jó (3,51 – 4,50); közepes (2,51 – 3,50); elégséges (2,00 – 2,50); elégtelen (1,00), ha a záróvizsga átlagát adó osztályzatok között elégtelen van.

**Oklevél**

Sikeres záróvizsga és a szak képesítési követelményében előírtak szerinti nyelvvizsga követelmény teljesítése esetén a jelölt számára a kar **gyógypedagógus, logopédia szakirányon / gyógypedagógus, tanulásban akadályozottak pedagógiája szakirányon** képesítést tanúsító oklevelet állít ki.

**Az oklevél minősítése**

**Az oklevél minősítése abban az esetben, ha a szak tantervében szerepelt szigorlat**

Az oklevél minősítését a szigorlatok (tantárgyanként külön-külön), a zárótanítás és a záróvizsga számtani átlaga alapján kell meghatározni, két tizedes jegy pontossággal.

**Az oklevél minősítése abban az esetben, ha a szak tantervében nem szerepelt szigorlat**

Az oklevél minősítését **a záróvizsga átlagának, a tanulmányok egészére számított súlyozott átlagnak (halmozott átlag) valamint a zárótanítás** számtani átlaga alapján kell meghatározni, két tizedes jegy pontossággal.

A két tizedes jegy pontosságig számított átlag alapján az oklevél minősítése a következő lehet:

kiváló (*excellent*), ha az átlag 5,00

jeles (*very good*), ha az átlag 4,51-4,99

jó (*good*), ha az átlag 3,51-4,50

közepes (*satisfactory*), ha az átlag 2,51-3,50

elégséges (*pass*), ha az átlag 2,00-2,50

Kitüntetéses oklevelet kap az a jelölt, aki a záróvizsga minden tárgyából jeles eredményt ér el, szakdolgozatának minősítése jeles, a halmozott tanulmányi átlaga legalább 4,10 továbbá a tanulmányi rendszerben rögzített osztályzatai között közepes érdemjegynél rosszabb nincsen.

**A záróvizsga lebonyolítása**

A záróvizsga reggel elnöki tájékoztatóval, majd azt követően tételhúzással kezdődik 8.00 órakor, majd 8.30 órától megkezdődik a vizsgáztatás.

A vizsga befejezését követően a bizottság elnöke összegzi a vizsga tapasztalatait, majd amennyiben a hallgatók beleegyeznek, egyénenként értékeli a vizsgázókat, és az elnök közli a jelöltekkel a záróvizsga eredményét.

A záróvizsgákkal kapcsolatos adminisztratív teendőket a záróvizsga bizottság jegyzője végzi, vezeti a záróvizsga jegyzőkönyveket. A jegyzőkönyvbe - melyet a Bizottság elnöke és tagjai hitelesítenek - fel kell jegyezni a felelet során feltett kérdéseket, a kérdező nevét, a szóbeli felelet érdemjegyét, a szakdolgozat címét és végleges osztályzatát.

Az oklevelet az illetékes kar dékánja, akadályoztatása esetén a rektor írja alá. Több záróvizsga-bizottság előtt tett vizsga esetén (szakpáros képzés) mindegyik érintett kar dékánja írja alá az oklevelet.

Kaposvár, 2016.

…………………………….

Dr. Podráczky Judit PhD

dékán