**Kaposvári Egyetem**

**Pedagógiai Kar**

**Neveléstudományi Intézet**

**Pedagógia-Pszichológia Tanszék**

**ÚTMUTATÓ SZAKMAI GYAKORLATHOZ**

**Óvodapedagógus BA szak**

**Nappali munkarend**

|  |
| --- |
| **Képzésfelelős:** Dr. Podráczky Judit PhD.  egyetemi docens |
| **Készítette:** Merczel Sándorné  adjunktus |

**Figyelem!**

Ezt a füzetet a tanulmányok alatt meg kell őrizni! Elvesztése esetén csak díj ellenében pótolható. Az abszolutórium megszerzésekor le kell adni a Központi Tanulmányi Irodában!

Felhívjuk a figyelmet, a füzet vezetésekor fel kell tüntetni a gyakorlatok kódszámát és elnevezését is!

A tanítási gyakorlatok tartalmi leírása az egyes képzések szerint az egyetem honlapján (www.ke.hu) is megtekinthető.

**Szerkesztette**

Merczel Sándorné *adjunktus*

**Megfigyelési szempontokat összeállította**

Doba László *főiskolai docens*

Lázár Zsuzsa *tanársegéd*

Merczel Sándorné *adjunktus*

Nagyné Árgány Brigitta *adjunktus*

Sajtosné Csendes Gyöngyi *adjunktus*

Szirányi Margit *adjunktus*

Veress Róbertné *főiskolai docens*

**Személyi adatok**

Fénykép helye

**Név és NEPTUN-kód**: ……………………………………………………..

**Szak**: ……………………………………………………….…………………

**Munkarend**: ………………………………………….…….……………….

**Állandó lakcím**: ………………………………………….………………...

**Ideiglenes lakcím**: ………………………………………….……………..

**Telefonszám**: ……………………………………………………………….

**E-mail**: ……………………………………………………………….……….

**Érvényesítve:**

dátum: ……………… PH. aláírás: ……………….…….

**A gyakorlati képzés célja, feladata az óvodapedagógusok felkészítésében**

* Hozzájárulni a szakmai gyakorlat oldaláról olyan értelmiségi óvodapedagógusok képzéséhez, akik elméletileg megalapozott ismeretek, készségek és képességek birtokában alkalmasak az óvodás gyermek tudatos nevelésére, fejlődésének elősegítésére, az egyetemes és nemzeti értékek, erkölcsi normák közvetítésére.
* Az óvodapedagógus-jelöltek váljanak alkalmassá arra, hogy az óvoda funkciói érvényesülhessenek a gyakorlatban. A gyakorlat sajátos szervezeti formái biztosítsák a tapasztalatszerzést, az ismeretek tudatos alkalmazását, a pedagógusi kompetenciák és az önállóság fokozatos bővülését.

A gyakorlati képzés a pályára való felkészülés szerves része. Teljesítése a képzési idő 30%-a.

**Szakmai gyakorlat óra- és vizsgaterve**

|  |  |  |  |  |  |
| --- | --- | --- | --- | --- | --- |
| **2BPPS1** | **Képzési forma** | **Óraszám** | **Kredit** | **Státusz** | **Félév** |
| EG100000 | Egyéni gyakorlat I. | 30 gyj5 | 2 | K | 1. |
| EG200000 | Egyéni gyakorlat II. | 30 gyj5 | 2 | K | 2. |
| EG300000 | Egyéni gyakorlat III. | 30 gyj5 | 2 | K | 3. |
| EG400000 | Egyéni gyakorlat IV. | 30 gyj5 | 2 | K | 4. |
| EG500000 | Egyéni gyakorlat V. | 30 gyj5 | 2 | K | 5. |
| CS100000 | Csoportos gyak. I. | 30 gyj5 | 1 | K | 2. |
| CS200013 | Csoportos gyak. II. | 30 gyj5 | 1 | K | 3. |
| CS300000 | Csoportos gyak. III. | 30 gyj5 | 1 | K | 4. |
| CS400000 | Csoportos gyak. IV | 30 gyj5 | 1 | K | 5. |
| NY100000 | Nyári óvodai gyakorlat | 30 gyj5 | 2 | K | 3. |
| NY200000 | Nyári nevelési gyakorlat | 30 gyj5 | 2 | K | 5. |
| KSZ00000 | Külső szakmai gyakorlat, zv | 240 | 9 | K | 6. |

Az egyes gyakorlatok előfeltételeit az érvényes mintatanterv tartalmazza.

**A gyakorlati képzés felépítése**

### I. Egyetemi gyakorlati képzés

**1. félév:**

Ismerkedés, tájékozódás, tapasztalatgyűjtés az óvodában-bölcsődében, általános iskolában.

**Értékelés**: gyakorlatvezető

**2. félév:**

Bekapcsolódás az óvodai tevékenységekbe - játék és gondozási feladatok részben önálló megoldása.

**Értékelés***:*

* egyéni gyakorlat: szakvezető óvodapedagógus
* csoportos gyakorlat: gyakorlatvezető

**3-4-5. félév:**

Fokozódó önállósággal az adott félév nevelési feladatainak megoldása, ezen belül félévenként más-más terület kiemelt gondozása:

* külső világ tevékeny megismerése /környezet megismerésére nevelés/ és irodalmi nevelés
* és testnevelés és külső világ tevékeny megismerése/ matematikai nevelés
* vizuális nevelés és az ének-zenei nevelés

**Értékelés***:*

* egyéni gyakorlat: szakvezető óvodapedagógus
* csoportos gyakorlat: gyakorlatvezető

**6. félév:**

* Önálló pedagógiai feladatok ellátása
* Zárófoglalkozás

**Értékelés***:*

Zárófogl. bizottság és gyakorlatvezető

## II. Külső szakmai gyakorlati képzés

**3. félév:**

nyári óvodai gyakorlat (5 nap)

**Értékelés***:* igazolás, a hospitáló napló alapján gyakorlatvezető

**5. félév:**

nyári nevelési gyakorlat (5 nap)

**Értékelés**: foglalkoztató igazolása és a hospitáló napló alapján gyakorlatvezető

**6. félév:**

külső szakmai gyakorlat (8 hét)

**Értékelés**: mentor-óvodapedagógus véleménye és a hospitáló napló alapján gyakorlatvezető

**A gyakorlat során használt legfontosabb alapfogalmak**

**Hospitálás***:* mint óvodapedagógus hallgató, tapasztalatszerzés céljából különböző nevelési színtereken megfigyeléseket végez.

**Pedagógiai napló**(v. *hospitálási* napló)\*: arra szolgál, hogy az egyéni és csoportos gyakorlatok során megfigyelt tapasztalatokat, élményeket, pedagógiai eseményeket, helyzeteket, adatokat abban összegyűjtse, leírja, kiegészítve saját észrevételeivel, elemző gondolataival a megfigyelési szempontoknak megfelelően. A pedagógiai napló elkíséri a hallgatót a 3 év folyamán, hiszen folyamatosan ebbe kell jegyeznie a gyakorlattal kapcsolatos megfigyeléseit, elemzéseit, vázlatait, a szakvezető és a gyakorlatvezető értékelő megjegyzéseit és tanácsait.

**Használati javaslatok**:

* Nagyobb alakú füzetet érdemes elkezdeni.
* Célszerű minden megfigyelést az adatok rögzítésével kezdeni: dátum, hol, mikor, kit (kiket), milyen körülmények között figyelt meg.
* A füzetlapot hosszában középen elválasztva, a baloldalra kerüljön a megfigyelés, jobb oldalra az elemzés, ill. a megjegyzések, megállapítások.
* Fontos, hogy jól olvashatóan, áttekinthetően vezesse naplóját. Csak olyan rövidítéseket alkalmazzon, amelyek az olvasó számára is egyértelműek.
* Feljegyzései legyenek konkrétak, tömörek, véleményét egyértelműen fogalmazza meg.
* Az önmagára vonatkozó információkat is rögzítse! Pl.: Milyen feladatokat kapott, hogyan sikerült megoldania, milyen lehetőségei voltak a hospitálás során a munkába való bekapcsolódásra, stb.

**Egyéni komplex gyakorlat**: a hallgató az egyetem által kijelölt ill. elfogadott oktatási intézményben tapasztalatokat szerez, egyénileg meghatározott feladatokat lát el.

**Csoportos gyakorlat**: a hallgatói csoport egész vagy fél csoportban történő pedagógiai, pszichológiai, tantárgy-pedagógiai szempontú irányított megfigyelései a gyakorlatra kijelölt helyen.

***Gyakorlatvezető****:* az óvodai gyakorlatot irányító egyetemi oktató.

***Szakvezető****:* a gyakorlóhelyen dolgozó óvodapedagógus, aki a gyakorlóhelyen(ken) a konkrét tevékenységbe, óvodai munkába vezeti be a hallgatókat.

***Mentor:*** óvodapedagógus, aki a külső szakmai gyakorlaton segíti a hallgatók felkészülését, önálló munkavégzését a nyári gyakorlatok és a hatodik félév során.

***Megfigyelés****\*\*:* céltudatos, tervszerű, rendszeres, objektív tényeken alapuló észlelés. A pedagógiai valóság, a pedagógiai folyamatok közvetlen észlelésén alapul.

***Jegyzőkönyv****\*\*\*:* a kötetlen feljegyzések fogyatékosságainak kiküszöbölésére kialakított megfigyelési technika. Objektív, tárgyszerű megfigyelést tesz lehetővé.

* *teljes jegyzőkönyv:* megfigyelő valamennyi verbális és nem verbális megnyilatkozást igyekszik rögzíteni (ezt nem tudjuk hatékonyan alkalmazni a gyakorlatok során)
* *szelektív jegyzőkönyv:* nem törekszik teljességre, a megfigyelő tisztában van azzal, hogy a pedagógiai folyamat mely elemei, aspektusa fontos a számára. Így szelektálással kiemeli a jelenségek körét, és ezen belül minden eseményt rögzít, szó szerint leírja az elhangzottakat, látottakat. Ez kizárja a szubjektivizmust.

***Pedagógiai elemzés****:* Tények, események, történések alapján szerzett ismeretek felfedezése, adott v. választott szempontok alapján történő taglalása, gyakorlati tapasztalatok és a hozzájuk kapcsolható elméleti ismeretek segítségével ok-okozati összefüggések feltárása, következtetések levonása, hipotézisek megfogalmazása.

**A hallgatók jogai és kötelességei a gyakorlati képzés idejére**

* A hallgató az előírt napokon és időpontokban köteles pontosan, esztétikusan (tehát megfelelő, kényelmes ruházatban, váltócipő), felkészülten megjelenni az óvodában.
* A csoportbeosztást a gyakorlatvezető oktató a hallgatókkal közösen készíti el.
* A hallgató indokolt esetben (pl. előrelátható családi ok) kérheti foglalkozásra való kijelölését az általa meghatározott időben.
* A hallgató anyagi felelősséggel használhatja az óvoda, egyetem eszközeit, az általa vezetett napirendi feladatokhoz szükséges fogyóanyagokat (rajzlap, írólap stb.). Amennyiben nem hagyja a kész eszközt az óvodában, úgy azokat a saját költségén szerezze be.
* Az óvodai gyakorlatra való felkészüléshez igénybe veheti a tantárgypedagógusok és a gyakorlatvezető segítségét.
* A gyakorlat során támaszkodhat a szakvezető segítségére, kérheti a szükséges információkat.
* A gyakorlati képzéssel kapcsolatos észrevételeit a szakvezető, gyakorlatvezető és a egyetem vezetői felé minden hallgató előterjesztheti.
* A hallgató indokolt esetben a szakvezetőtől kérheti a megszabott idő előtti eltávozás engedélyezését.
* Az egyéni és csoportos hospitálás ideje alatt bármilyen okból bekövetkező hiányzást a hallgató köteles a szakvezetőnek és gyakorlatvezető oktatójának bejelenteni, a gyakorlatot újabb időpontban elvégezni.
* Köteles a hallgató írásbeli feladatait a követelményeknek megfelelően, a határidő betartásával elvégezni a szakvezető, gyakorlatvezető kérésére bemutatni.
* A hallgatók a szakvezető, gyakorlatvezető és a tantárgypedagógus által adott kiegészítő feladatokat ill. az adott csoport jellemzőiből adódó módosításokat kötelesek elfogadni és végrehajtani.
* A hallgató az óvodai rendezvényeken, ünnepségeken előzetes egyeztetés után köteles megjelenni, ezeken tevékenyen résztvenni.
* Amennyiben a hallgató előírt feladatainak nem tesz eleget, az adott félévben gyakorlata megismétlésére kötelezhető, a gyakorlatot egy alkalommal ismételheti meg a szakvezető által kijelölt időpontban.
* Egy félévben két különböző típusú egyéni gyakorlatot nem teljesíthet.

**1. félév pedagógiai gyakorlata**

|  |  |  |  |  |
| --- | --- | --- | --- | --- |
| **Képzési forma** | **Intézmény** | **Időkeret (óra)** | **Dátum** | **Megjegyzés** |
| Egyéni hospitálás | bölcsőde  óvoda  iskola | 6 óra  2x8 óra  8 óra |  | A gyakorlatvezető szervezésében, a gyermekcsoporthoz alkalmazkodva |

**A gyakorlat célja**

Az óvodapedagógus hivatáshoz és a gyermekekhez való pozitív érzelmi viszony, beállítódás alapozása, ismerkedés a különböző gyermekintézmények munkájával: bölcsőde, óvoda, iskola.

Specifikus célok, feladatok:

* a különböző intézményi nevelési területek speciális vonásaiból adódó azonosságok és különbségek megismerése;
* a bölcsődei gondozásról, az óvodai gondozásról-nevelésről, az iskolai tanulásról-nevelésről tájékozódás, tapasztalatszerzés;
* a gyermekek életkori sajátosságaival, érzelmeik kifejezésével, egyéni jellemzőivel való ismerkedés;
* a gyermekek egymás közötti viselkedéséről, a gyermekek és nevelők kapcsolatáról, a kapcsolattartás formáiról tájékozódás, tapasztalatszerzés;
* kontaktusteremtő és beilleszkedési készség, türelem, empátia fejlesztése;
* a játszóképesség, játékos beállítódás fejlesztése;
* nyitottság, önbizalom, gyermekközpontú szemlélet alapozása;
* kulturált megjelenés és magatartás alakítása;

**A félévi aláírás feltételei**

Az egyéni hospitálásokon az előírásoknak megfelelő részvétel

A hospitálási napló szempontok szerinti színvonalas vezetése, határidőre történő leadása.

**Egyéni hospitálás**

## Bölcsőde

## Időkerete: 6 óra, 8-14 óráig, a bölcsődei napirendhez igazodva.

## A bölcsődei hospitálás megfigyelési szempontjai a bölcsődei környezet megfigyelésére vonatkoznak:

* **tárgyi feltételek**: helyiségek (csoportszobák, kiegészítő helyiségek), berendezési tárgyak, udvar, játékszerek elrendezése, célszerűsége, használhatósága.
* **személyi feltételek:** egy csoportba járó gyermekek száma, életkora, fiú-lány arány;
* gondozónők, dadusok, kisegítő személyzet munkája
* napirend, szokások, tevékenységek
* ***egy gyermek kiválasztása* és megfigyelése** (megnyilvánulásai-érzelmei, kapcsolatai, tevékenységei, játékfajták megjelenése, játékszerek használata, egyéb)

**Írásbeli feladatok**:

* Jegyzeteit, a szempontoknak megfelelően a hospitálási naplójába rögzítse!
* Naplóját mutassa be a hospitálását irányító gondozónőnek, aki ezt kézjegyével igazolja!

**Gyakorlati feladatok***:*

A gondozónővel történt előzetes egyeztetés alapján próbáljon meg kapcsolatot teremteni a gyerekekkel, bekapcsolódni a játékaikba!

## Óvoda

**Időkerete**: 2 nap, 2x8 óra, 8-16 óráig, ebédidő 3/4 óra, a szakvezetővel egyeztetett időpontban

**Az óvodai hospitálás megfigyelési szempontjai az óvodai környezet megfigyelésére vonatkoznak:**

* **tárgyi feltételek**: csoportszoba, kiegészítő helyiségek (mosdó, öltöző, stb.) berendezési tárgyak, udvar, játékok elrendezése, célszerűsége, használhatósága
* **személyi feltételek**: gyermekek létszáma, csoport életkori összetétele, fiú-lány arány, (pl. hányan érkeztek bölcsődéből, családból, vannak e testvérpárok,)
* óvodapedagógusok, dajkák, kisegítő személyzet munkája,
* napirend, hetirend, a gyerekek jele, szokások, jellemző tevékenységek
* **válasszon ki egy gyermeket,** és kísérje figyelemmel megnyilvánulásait különböző tevékenységekben! (önkiszolgálás, játék, tanulás stb.)
* társaival és az óvodapedagógussal való kapcsolata
* játékának megfigyelése.

**Írásbeli feladatok:**

* A megfigyelések folyamatos rögzítése, szempontok szerinti elrendezése
* Kapcsolatteremtés a gyerekekkel, tevékenységeikben való részvétel tapasztalatainak a bemutatása.
* A pedagógiai naplóját mutassa be a szakvezető óvodapedagógusnak, aki aláírásával igazolja a gyakorlatát.

**Gyakorlati feladatok:**

* A szakvezető útmutatása szerint kapcsolódjon be a csoport életébe, tevékenységeibe (játékba, gondozási feladatokba).
* Ismerkedjen a csoport életével, gyermekekkel, munkatársakkal.

## Iskola

## Időkerete: 8 óra, 7. 45-től-15. 45-ig, az iskola, ill. az osztály házirendjéhez igazodva. Ebédszünet: egyéni megbeszélés szerint 3/4 óra.

## Az iskolai hospitálás megfigyelési szempontjai az iskolai környezet megfigyelésére vonatkoznak:

## tárgyi feltételek: osztályterem, kiegészítő helyiségek (mosdó, ebédlő, folyosó stb.), berendezési tárgyak, udvar, játékok elrendezése, célszerűsége, használhatósága

## személyi feltételek: gyermekek létszáma, fiú-lány arány, hányan érkeztek óvodából, ültetési rend

* a tanító személyisége, alkalmazott módszerei
* **a tanórák rendje**, napirend, házirend; *- ezzel összefüggésben milyen tevékenységei vannak a gyermekeknek?*

## válasszon ki egy gyermeket, jegyezze le a tevékenységeit, megnyilvánulásait tanórákon, szünetekben, szabadidőben, milyen:

* az órai munkája, aktivitása (pl. figyel, mást csinál, jelentkezik, unatkozik stb.),
* társaival való kapcsolata, tanítóval való kapcsolata, önállósága,
* szabadidős tevékenysége
* A tanító tevékenységei, megnyilvánulásai

**Írásbeli feladatok:**

* A szempontoknak megfelelően megfigyeléseit rendszerezze és rögzítse naplójába!
* Írja le a gyermekekkel milyen kapcsolatot sikerült kialakítania, milyen tevékenységeikben vett részt.
* Jegyzeteit mutassa be a tanítónak, amit ő a kézjegyével igazol.

**Gyakorlati feladatok:**

A tanítóval történt előzetes megegyezés alapján kapcsolódjon be a gyermekek szabadidős tevékenységeibe, játékaiba!

**Feladatok a hospitálások befejezése után**

* A fő szempontoknak megfelelően készítsen elemzést a 3 nevelési helyszínen tapasztalt leglényegesebb hasonlóságok és különbségek kiemelésével (tárgyi, személyi feltételek, a gyermek tevékenységei, a nevelők és gyermekek kapcsolatának jellemzői).
* Ezt a pedagógiai naplójában rögzítse és adja le a gyakorlatvezető oktatónak
* A leadás határidejét a gyakorlatvezető oktató határozza meg előzetes egyeztetés után.
* A minősítést a pedagógiai napló alapján a gyakorlatvezető oktató adja.

**A félév értékelése**:

Gyakorlati jegy, melyet a gyakorlatvezető ad.

**2. félév óvodai gyakorlata**

|  |  |  |  |
| --- | --- | --- | --- |
| **Képzési forma** | **Tantárgypedag.** | **Időkeret** | **Megjegyzés** |
| Egyéni gyakorlat | Játék és gondozás tevékenységek gyakorlása. | 5 nap | Beosztás:  1-2-3. nap: 7.45-13.30-ig  4. nap: 7.45-12.00-ig  5. nap 7.45-13.30-ig (bíráló hospitálás) |
| Csoportos óvodai gyakorlat |  | 4 óra/hét | 8.00-11.45-ig kb. 10.00-ig az egyéni gyakorlatát végző hallgató munkájának megfigyelése. kb. 11.45-ig – elemzés, megbeszélés |
| Nyári óvodai gyakorlat  (**a 3. félévben minősül**) |  | 5 nap | Óvodában, egyéni szervezésben történik |

**A gyakorlat célja, feladatai**

A pályaszocializáció elősegítése, az óvodapedagógus pályához szükséges képességek, készségek gyakorlással történő alakításával, a játék kibontakozásának elősegítésével, a gondozási feladatok tervezésével, szervezésével, irányításával.

Specifikus célok:

* az óvodai csoport dokumentumainak a megismerése;
* a nevelőmunkához szükséges elméleti ismeretek tudatos alkalmazásának elősegítése;
* a játszóképesség, a játékirányító képesség fejlesztése;
* a gyermekek egyéni szükségleteihez igazodó bánásmód fejlesztése;
* a szakmai megfigyelő és elemző készség megalapozása;
* a kommunikációs készség fejlesztése;
* a humánus, türelmes bánásmód készségének formálása;
* a gyermekek közötti különbözőségek felismerésének, elfogadásának erősítése;
* nevelési szituációk, konfliktushelyzetek megoldására való képesség fejlesztése;
* az önismeret, és a saját tevékenység elméleti ismereteken alapuló kritikus elemzésének fejlesztése;
* a csoportban való munkavégzés, együttműködés készségének fejlesztése;
* pozitív légkörteremtő magatartás alakításának elősegítése;
* kreativitás, manuális képességek fejlesztése;

**A félév követelményei:**

Fokozódó önállósággal részvétel az óvodai tevékenységek, feladatok megoldásában, bekapcsolódás az óvoda mindennapi életébe.

Aktív részvétel az egyéni és csoportos gyakorlaton; az előírt feladatok pontos, lelkiismeretes teljesítése.

**A félév értékelése:**

A félév ötfokozatú gyakorlati jeggyel zárul, amelyet a feladatok teljesítése után a szakvezető óvodapedagógus (egyéni gyak.) és a gyakorlatvezető oktató (csoportos gyak.) ad meg.

**Amennyiben a végzett munka színvonala nem éri el a kívánt szintet, a hallgatónak a félév során egy javítási lehetősége van.**

**Egyéni gyakorlat**

#### A megelőző felkészülés feladatai:

* Tekintsék át az óvodai nevelés alapprogramját. ill. az óvoda helyi programját, különös tekintettel a játék, gondozás, munka, szocializációs nevelés vonatkozó fejezeteire.
* Ismerjék meg a csoport nevelési tervét, napi és heti rendjét!
* Folyamatosan figyeljék a gyermekek játéktevékenységeit és elemezzék a megadott szempontok felhasználásával.
* Tanulják folyamatosan a gyermekek által ismert verseket, meséket, dalokat, mondókákat, szabályjátékokat.

***Az írásbeli felkészülés feladatai:***

Készüljön az egyéni foglalkozó előzetes játékmegfigyelései alapján (felhasználva az első félév és a csoportos megfigyelések tapasztalatait játékötletekkel, amelyeket lehetőség szerint valósítson meg hospitálása idején. Készüljön fel a gondozási feladatok igény szerinti ellátására.

* *Tervezze meg* a játék fejlesztésének lehetséges útjait. Eszközök készítésével segítse munkáját.
* *Készítsen tervet* (a csoport nevelési terve alapján) a választott gondozási feladatok elvégzéséhez.
* *Gyűjtsön össze* 2-3, az adott korcsoport életkorának megfelelő mozgásos, udvari játékot.
* Ötleteit, elképzeléseit 1 héttel a gyakorlat megkezdése előtt ismertesse a szakvezető óvodapedagógussal, gyakorlatvezető oktatóval és társaival.
* Kész terveit gyakorlati munkája megkezdésének napján reggel 1/2 8-kor, a játékfejlesztéshez készített eszközökkel együtt köteles bemutatni és leadni a szakvezetőnek.
* Egyéni gyakorlatának befejezése után rögzítse a feladatok sorrendjében a munkavégzéssel kapcsolatos tapasztalatait naplójában.
* *Készítsen részletes* elemzést egy 10 perces játékmegfigyelése felhasználásával. (Szakirodalom és elemzési szempontok segítségével!)

##### *Az egyéni gyakorlat feladatai:*

**1-3. nap:**

A hallgató figyelje meg az óvodapedagógus irányító munkáját, a gyermekekkel való kapcsolatát a különböző tevékenységekben.

Az óvodapedagógus útmutatásai alapján kapcsolódjon be a csoport életébe:

* gondozási részfeladatok ellátásába,
* játékba - figyelje a játszó csoportokat, - próbáljon bekapcsolódni a gyermekek játékába ötletadással, szerepvállalással, a feltételek megteremtésének segítésével,
* vegyen részt aktívan az udvari életben, mozgásos szabályjátékok szervezésében, tanításában,
* az alkalomnak megfelelően használja a megismert verseket, mondókákat, dalokat, meséket.

**4. nap:**

Csoport előtti foglalkozás. A csoport megszokott napirendjének megfelelően, szakvezetői segítséggel, segítse a gyermekek tevékenységeit, fordítson kiemelt figyelmet a játék szervezésére, feltételeinek megteremtésére, a gyermekekkel való kapcsolattartásra. Önkritikusan elemezze, értékelje végzett munkáját

**5. nap:**

***Bíráló hospitálás***. A bíráló hallgató a csoport előtti foglalkozást megelőző napon és a csoport előtti foglalkozáson figyelje meg hallgatótársa munkáját, szakszerűen, az elméleti ismereteit használva elemezze a látottakat.

**A bíráló hallgató** egyben a gyakorlatát végző hallgatótársa segítője, helyettese. Az ő bármilyen okból bekövetkező távolléte esetén köteles az óvodai gyakorlatot átvenni, az előzetes terveknek megfelelően a feladatokat teljesíteni.

**A csoportos hospitálás feladatai:**

* A csoport előtti foglalkozás során minden hallgató a mellékletben elhelyezett játék-, illetve gondozás szempontjai alapján figyelje meg, elemezze a foglalkozó munkáját. Elemzése során a szakszerűség követelményeit betartva, aktívan **értékelje** a látottakat.
* **A foglalkozó helyettese***, a* bíráló hospitáló az **egyéni gyakorlatát végző hallgatóval közösen** **készüljön a gyakorlati feladatok** ellátásra.
* A foglalkozó esetleges távolléte esetén helyettesítse a foglalkozót. Segítse hallgatótársát az eszközök előkészítésében, szervezési feladatok megoldásában. A megbeszélés során elsőként értékelje társa munkáját.

**Írásbeli feladatok:**

* Minden hallgató jegyezze a foglalkozó munkájával kapcsolatos észrevételeit, a választott megfigyelési szempontok felhasználásával;
* Az egyéni gyakorlatot végző és helyettese kivételével minden hallgató egyenként 10 perces játékmegfigyelést végezzen. Ezek időpontját és szempontjait (a melléklet alapján) önállóan választhatják. (Lehetőség szerint minden gyakorlati napon más szempont szerint elemezzenek.) A szempont vonatkozhat az egész csoportra, de egy kiválasztott gyermekre is.

(A megfigyelést és elemzést segítő szempontok az útmutató mellékletében találhatók.)

**Nyári óvodai gyakorlat**

|  |  |  |  |
| --- | --- | --- | --- |
| **KÉPZÉSI FORMA** | **TANTÁRGYPEDAG.** | **IDŐKERET** | **MEGJEGYZÉS** |
| Nyári óvodai gyakorlat | Játék és gondozási feladatok gyakorlása | 5 nap | Beosztás:  1-5. nap: 7.45-13.30-ig |

##### A tantárgyelem célja

Az óvodapedagógus pályához szükséges kompetenciák fejlesztése, a nyári óvodai életmód megismerése, az óvodapedagógus feladatainak gyakorlása.

Specifikus célok:

* az óvodai csoport és az óvoda dokumentumainak a megismerése;
* a nevelőmunkához szükséges elméleti ismeretek tudatos alkalmazásának elősegítése;
* a játszóképesség, a játékirányító képesség fejlesztése;
* a gyermekek egyéni szükségleteihez igazodó bánásmód fejlesztése;
* a szakmai megfigyelő és elemző készség erősítése;
* tervező és szervezőkészség fejlesztése;
* pedagógiai, pszichológiai és módszertani ismeretek birtokában, az önálló munkavégzés képességének alakítása;
* ismeretgyarapítás, az óvodai élményszerű életmódszervezés lehetőségeinek megtapasztalása;
* a környezettel, más kollégákkal való kommunikáció, együttműködési készség alakítása;

**A gyakorlat ideje: 5 nap**, melyet a hallgató az általa választott óvodában tölt el - júniustól - szeptember 15-ig terjedő időszakban, az óvodával történt előzetes megbeszélés alapján.

A II. évfolyam megkezdésének feltétele a nyári óvodai gyakorlat teljesítése.

##### A hallgató írásbeli feladatai

***Megfigyelési szempontok*** (a szempontok az óvoda aktuális viszonyainak megfelelően érvényesek)

* Figyelje meg a gyermekek nyári tevékenységeit, kiemelten a játék, gondozás, kapcsolatok alakulása szempontjából.
* Figyelje meg a nyári időszak óvodapedagógusi teendőit, az óvodai élet nyári szervezési sajátosságait.
* Tájékozódjon arról, hogy az új gyermekek fogadása milyen alapelvek szerint történik, milyen hagyományai vannak az óvodában az új gyerekek fogadásának?
* Hogyan készül az óvodapedagógus az új tanévre? (Tervezőmunkával, szervezési feladatokkal, előkészítő munkával való ismerkedés)
* Figyelje meg az udvari játéklehetőségeket, a játékeszközöket, játékhelyszínek kialakítását!
* Figyelje meg a gondozási feladatok jellemzőit a nyári időszakban!
* Mutassa be saját óvodai tevékenységeit, (játék, munka, tanulás, gondozás), hogyan, milyen módon vett részt ezekben?
* Gyerekekkel, felnőttekkel (szülők, óvoda dolgozói) kialakított kapcsolatait röviden jellemezze!

**(Az írásbeli munka az elemzési szempontok szerinti összefoglaló értékelés-elemzés.)**

**Gyakorlati feladatok**

* Bekapcsolódás a gondozási feladatok ellátásába, részfeladatok önálló elvégzése.
* Az udvari és/vagy csoportszobai játék támogatásában önálló feladatok vállalása.
* Mindennapos testnevelés, és/vagy udvari mozgásos játékok szervezése. (Udvari játékgyűjtemény készítése)
* Aktív részvétel az aktuális tevékenységek elvégzésében.

A hallgató a csoportvezető óvodapedagógus teljes körű helyettesítését, valamint az óvodai csoportban történő önálló egyedüli munkavégzés felelősségét nem vállalhatja.

**A 3–5. félév óvodai gyakorlata**

|  |  |  |  |  |  |
| --- | --- | --- | --- | --- | --- |
| **Képzési f.** | **Tantárgypedagógiák** | | | **Időkeret** | **Megjegyzés** |
|  | **3. félév** | **4. félév** | **5. félév** |  |  |
| Egyéni gyakorlat | Külső világ tevékeny megismerése (környezetismeret) és irodalmi nevelés módszertana | Testnevelés és külső világ tevékeny megismerése (matematikai nevelés) módszertana | Ének-zene és vizuális nevelés módszertana | 5 nap | Délelőttös munkarend.  Az egyik foglalkozást az óvodapedagógus és a bíráló hospitáló előtt, a másikat a csoport előtt tartja meg a hallgató.  5. nap a bírálati hospitálás napja. |
| Csoportos óvodai gyakorlat |  |  |  | 4 óra hetente | 1-2 óra: az egyéni gyakorlatát végző hallgató munkájának megfigyelése.  3. óra: elemzés-értékelés  4. óra: előkészület a következő alkalomra |
| Nyári nevelési gyakorlat \* |  |  |  | 5 nap | Köznevelési-közoktatási intézményben, nyári táborban, gyermekfelügyeletet vállalva történhet, a hallgató szervezi. |

\* A nyári nevelési gyakorlat az 5. félévben minősül.

**1. A gyakorlat célja, feladatai:**

Az óvodapedagógus pályához szükséges módszertani ismeretek intenzív fejlesztése, a hallgatók pedagógiai képességeinek fejlesztése egyénileg, egyéniségük kibontakoztatása, kreativitásuk, önállóságuk fokozása az óvodai nevelőmunka során.

**Specifikus célok:**

* *Gyakorlati tapasztalatok gyűjtése* a tantárgypedagógiai elméleti ismeretek feldolgozásához. Az elmélet és a gyakorlat kapcsolatának felismerése az óvodai nevelőmunka feladatainak megfigyelése a tantárgypedagógusok által megadott szaktárgyi szempontok alapján.
* az óvoda belső életével való ismerkedés, az óvodavezető, nevelőtestület feladataiba való betekintés.
* tájékozódás az óvodai csoport aktuális munkarendjéről, dokumentumairól, a szakvezető pedagógiai eljárásairól
* a játszóképesség, a játékirányító, játéksegítő képesség fejlesztése, és nagy önállósággal történő ellátása
* a tanulásirányítás, kiemelten az adott félév nevelési feladatainak ellátására koncentrálva, a játékosság elvének érvényesítésével
* gondozási feladatok egyre fokozódó önállósággal való ellátása, az egészségre nevelés és az egészség védelem feladatainak ellátása
* a gyermekek egyéni szükségleteihez igazodó előítélet mentes bánásmód fejlesztése;
* a tervező és szervezőkészség fejlesztése;
* szakmai kooperációs készség fejlesztése;
* a szakmai megfigyelő és kritikus elemző és javaslattevő készség erősítése, önértékelés képességének a fejlesztése, hatékony kommunikációra való törekvés
* az önálló munka során felmerülő nevelési helyzetek, konfliktusok megoldása, az elméleti ismeretek alkalmazásával;
* az óvoda és más nevelési színterek (család, iskola, közművelődési intézmények) kapcsolattartási formáinak megfigyelése, az óvodapedagógus útmutatásainak megfelelő részvétel ezekben a tevékenységekben.

**2.** **A félév követelményei:**

Legyen képes az adott félév feladatainak és a már gyakorolt tevékenységformáknak az egyre nagyobb önállósággal történő ellátására.

A hallgató ismerje meg:

* az óvodai csoport és az óvoda munkáját szabályozó dokumentumokat;

Legyen alkalmas:

* a problémák felismerésére, kritikus elemzésére és a konfliktushelyzetek megoldására;
* gondozási feladatok ellátására;
* játéktevékenység gyermekekhez és a csoport sajátosságaihoz igazodó, differenciált tervezésére, szervezésére, irányítására;
* rendelkezzen a tanulásirányítás szakszerű megvalósításához szükséges módszertani ismeretekkel;
* a tanulásirányítás különböző, az adott csoporthoz igazodó formáinak szakszerű alkalmazására;
* kiegészítő eszközök készítésére;

Magatartását jellemezze:

* a környezettel, partnerekkel való kommunikáció és együttműködés;
* a hátrányos helyzetű, sajátos nevelési igényű gyermekek speciális problémáinak megismerésére való törekvés;
* rendelkezzen felelősségérzettel, sikerorientált beállítottsággal, reális önismerettel

**3. A félévek értékelése**

**Egyéni gyakorlat:**

**gyakorlati jeggyel** zárul, melyet az 5 nap gyakorlati munkájának, valamint az írásbeli tevékenységek értékelésének alapján, a gyakorlatvezető oktató és tantárgypedagógus ill. a hallgatótársak véleményének kikérésével a szakvezető óvodapedagógus ad. Elégtelen értékelés esetén a hallgatónak egyszeri javításra van lehetősége.

**Csoportos gyakorlat:**

**gyakorlati jeggyel** zárul, teljesítését a gyakorlatvezető oktató minősíti a szakvezető óvodapedagógus segítségével.

**Egyéni gyakorlat**

**Megelőző felkészülés:**

* Ismerje meg a hallgató az óvodai nevelés alapprogramját és az óvoda helyi programját, különös tekintettel az adott félév fő feladataira, az adott gyermekcsoportra vonatkozó részeket.
* Ismerje meg, tanulmányozza a gyermekcsoport nevelési és tanulásirányítási terveit, saját munkáját (az óvodapedagógus segítségével) ezekhez igazítsa.
* Tantárgypedagógiai, pedagógiai, pszichológiai ismereteit folyamatosan frissítse fel, alkalmazza szakszerűen, tudatosan, a szakkifejezéseket használja természetesen az adott szituációhoz igazodva.
* Folyamatosan ismerje meg és sajátítsa el a csoport dal, vers, mese, játék (stb.) készletét, és építse be gyakorlati munkájába.
* A játékidő eltöltéséhez (reggeli, délelőtti) megfigyeléseinek felhasználásával készüljön ötletekkel, játékeszközökkel, szabadidős tevékenységekkel, biztosítson választási lehetőséget a gyermekeknek.
* Gondolja át az egyéni fejlesztés, differenciálás lehetőségeit.
* **A foglalkozó helyettese***, a* bíráló hospitáló az **egyéni gyakorlatát végző hallgatóval közösen** **készüljön a gyakorlati feladatok** ellátásra.

**Írásbeli felkészülés:**

* A hallgató felkészüléséhez kérheti a tantárgypedagógus szakmai segítségét.
* A hallgató a munkatervét egy héttel az egyéni gyakorlat megkezdése előtt ismertesse meg a szakvezetővel, gyakorlatvezetővel és a csoporttal. Ez tartalmazza:
* nevelés feladatait: gondozás, egészséges életmód segítése
* játékelképzeléseit, játéktámogató ötleteit, a tervezett szabadidős tevékenységeket.
* tervezetet az adott félév kiemelt nevelési területeihez a tantárgypedagógus útmutatásai szerint, amelyet a gyakorlat megkezdésének első napjáig a szakvezetőnek köteles bemutatni az általa készített eszközökkel együtt.
* Gyűjtsön 2-3, a gyermekcsoport életkori összetételének megfelelő mozgásos játékot, szabályjátékot.
* Tervezze meg a csoport szokásainak megfelelően a frissítő torna vagy a mozgásos játék menetét.

Egyéni gyakorlatának befejezése után rögzítse a feladatok sorrendjében a munkavégzéssel kapcsolatos tapasztalatait naplójában.

A bíráló hallgató (a foglalkozó helyettese) segítse a gyakorlatát végző társát tervezetének, eszközeinek elkészítésében.

***Az egyéni gyakorlat feladatai:***

**1-2. nap:**

* Kapcsolódjon be a gyermekcsoport mindennapi életébe, vállaljon részfeladatokat a szakvezetővel egyeztetve a nevelési, tanulási helyzetekben, amit önállóan próbáljon megoldani!
* Használja fel a kínálkozó lehetőségeket az egyéni fejlesztésre, a gyermekek mélyebb megismerésére!
* Játékhelyzetek, egyéb tevékenységek megteremtésével folyamatosan készítse elő a tanulási témájához kapcsolódva a gyerekeket az ismeretek minél elmélyültebb elsajátítására.

**3. nap:**

* Lássa el szükség szerint a rá háruló gondozási-nevelési feladatokat a csoport szokásaihoz és az egyes gyermekekhez alkalmazkodva!
* Foglalkozási tervének alapján szervezze meg és irányítsa a gyermekek tanulását!

**4. nap:**

* Vegyen részt egyre fokozódó önállósággal a gyermekcsoport tevékenységeinek szervezésében, irányításában!
* Folyamatosan figyelje, segítse a gyermekek játékát!
* Szervezze, irányítsa a gyermekek tanulását foglalkozási tervének alapján!

**5. nap:**

* Bíráló hospitálás: figyelje hallgatótársa óvodai munkáját, szükség szerint nyújtson segítséget a csoport előtti és az azt megelőző napon.

**Csoportos gyakorlat**

**Feladatok:**

* A szakvezető óvodapedagógussal és a gyakorlatvezetővel történt előzetes egyeztetés alapján a kijelölt hallgató(-k) segítsék a gyermekcsoport optimális működéséhez szükséges feladatok ellátását.
* A szakszerűség követelményeit szem előtt tartva elemezzék megfigyeléseiket és aktívan **értékeljék** a látottakat!
* A foglalkozó helyettese - a foglalkozó esetleges távolléte esetén - helyettesítse a foglalkozót. Jelenlétében segítse az egyéni gyakorlatát végzőt az eszközök előkészítésében, szervezési feladatok megoldásában. A megbeszélés során elemzően értékelje társa munkáját.

***Írásbeli feladatok***

* Az egyéni gyakorlatot végző és a helyettes hallgató kivételével végezzenek 10 perces játékmegfigyelést. Ennek időpontját és szempontjait önállóan válasszák ki, lehetőleg minden alkalommal más szempontot. A megfigyelés történhet 1 gyermek folyamatos figyelemmel kísérésével, ill. a csoport egészének, vagy egy-egy játszó csoportnak a megfigyelésével!
* Figyeljék meg az egyéni gyakorlatát végző hallgatót önállóan választott módszertani szempontok szerint, ezt rögzítsék a pedagógiai naplójukba!

(A megfigyelést és elemzést segítő szempontok az útmutató mellékletében találhatók.)

**Nyári nevelési gyakorlat**

|  |  |  |  |
| --- | --- | --- | --- |
| **KÉPZÉSI FORMA** | **TANTÁRGYPEDAG.** | **IDŐKERET** | **MEGJEGYZÉS** |
| Nyári nevelési gyakorlat  (5. félévhez számít) |  | 5 nap | Beosztás:  1-5. nap: a nevelési helyszínhez igazodva |

**A gyakorlat célja, feladatai:**

* Tapasztalatgyűjtés és tevékeny bekapcsolódás az óvoda nyári pedagógiai munkájába, kitekintés más gyermekkorosztály iskolán kívüli foglalkoztatási formáiba.

Specifikus célok:

* pedagógusi nevelő tevékenység óvodai és más nevelési színterén történő hatékony ellátása,
* kompetenciájukból adódó szakmai lehetőségeik és feladataik felmérése,
* problémák felismerése, azok kritikus elemzése és konfliktushelyzetek megoldása,
* szakmailag megalapozott pedagógiai döntések meghozatala,
* előítélet mentesen legyenek képesek az inter- és multikulturális nevelésre,
* a családokkal való együttműködés kialakítása,
* a társintézményekkel, fenntartókkal való kapcsolattartás, megfelelő szintű együttműködés kialakítása
* szakmai partnerség kialakítása, a környezettel, partnerekkel való kommunikáció és együttműködés;
* önálló tanulással új kompetenciák elsajátítása,

**A gyakorlat ideje:**

**5 nap**, melyet a hallgató az általa választott óvodában, ill. nevelési gyakorlóhelyen tölt el – júniustól – szeptember 5-ig terjedő időszakban, az intézménnyel történt előzetes megbeszélés alapján.

A III. évfolyam megkezdésének feltétele a nyári nevelési gyakorlat teljesítése.

##### A hallgató írásbeli feladatai:

*Készítsen rövid, összefoglaló elemzést, értékelést az alábbi szempontok felhasználásával:*

* Mutassa be a helyszínt, a személyi és tárgyi körülményeket, feltételeket!
* Hogyan sikerült a vállalt feladatának megfelelnie?
* Milyen sikereket és kudarcokat élt át, miben látja ennek okait?
* Hogyan tudta (tudta-e) hasznosítani az eddig tanult elméleti és gyakorlati ismereteit?
* Milyen kapcsolatot sikerült kialakítania munkatársakkal, a felügyeletére bízott személyekkel, azok hozzátartozóival?

***Gyakorlati feladatok:***

* Az adott intézmény nevelési programjának, dokumentumainak megismerése.
* Aktív, tevékeny bekapcsolódás a feladatok megoldásába.
* Szakmai tapasztalatainak és tudásának kreatív használata.

**A 6. félév óvodai gyakorlata**

8 hetes külső szakmai gyakorlat

|  |  |  |  |
| --- | --- | --- | --- |
| **Képzési forma** | **Helye** | **Időke-ret** | **Megjegyzés** |
| Külső szakmai gyakorlat | A hallgató által választott óvoda | 8 hét (40 nap) | Január 2 hetétől –március közepéig.  1-2. hét: délelőttös, délutános munkarend váltakozásával hospitál.  3-4. hét: délelőttös munkarendben végzi gyakorlatát  5. hét ismerkedés az óvodavezető feladataival  6-7. hét délelőttös munkarendben végzi gyakorlatát |
| Zárófoglalkozás | \*A hallgató által választott óvoda | Külső szakmai gyakorlat utolsó hete | 1-4. nap: komplex pedagógiai munka, a zárófoglalkozás előkészítése  5. nap: 2 óra zárófoglalkozás 30’ felkészülés a védésre, elemzésre, 1 óra elemzés, értékelés, a záróvizsga bizottság jelenlétében |

**\* A gyakorlatvezető oktató és a szakvezető döntése alapján, az előző félévek teljesítményének figyelembe vételével, a hallgató kötelezhető zárófoglalkozását a gyakorló óvodában tartani.**

A III. éves óvodapedagógus hallgatók tanulmányaik 6. félévében, nyolc hetes összefüggő óvodai gyakorlaton kötelesek részt venni, területi óvodákban. A hallgatók szakmai gyakorlatuk ideje alatt az egyetem teljes jogú hallgatói, és rájuk az Hallgatói Követelményrendszer előírásai érvényesek.

**1. A gyakorlat célja, feladatai:**

* Erősítse a hallgatókban a pályamotivációt, valamint a gyermekekkel és a különböző körhöz tartozó felnőttekkel való interakció elvárásainak való megfelelést.
* Alapozza meg annak lehetőségét, hogy az óvodapedagógusi munkájuk során képesek legyenek a gyermekek kompetencia-alapú személyiségformálására.
* Segítse elő a teljes óvodapedagógusi lét megélését.

**Specifikus célok:**

* Ismerjék az óvoda alapfeladataiból eredő különböző óvodapedagógusi szerepeket és azok tevékenységformáit, szerezzenek jártasságot ezek gyakorlati betöltésében;
* Ismerjék a tartalmi szabályozás dokumentumait, a nevelés és fejlesztés elméletét, kapcsolódjanak be az óvodás korosztály differenciált személyiségformálásának folyamatába, tevékenységeibe, azok tervezésébe, módszereinek kialakításába;
* Gyakorolják az óvodai tevékenységek tartalmainak közvetítéséhez szükséges módszertani ismereteiket az anyanyelvi nevelés, a játék, a mese-vers, az ének-zene, a vizuális tevékenység, a mozgás, testnevelés és a környezet tevékeny megismerése területén;
* Ismerjék az élményszerű óvodai életmódszervezés lehetőségeit;
* Legyenek tájékozottak az egészségre nevelés a mentális egészség védelmének elvi és gyakorlati kérdéseiben;
* Ismerkedjenek az óvodai mérés, értékelés és minőségfejlesztés elveivel, módszereivel.

**2.** **A félév követelményei:**

Legyen képes az adott félév feladatainak és a már gyakorolt tevékenységformáknak fokozott önállósággal történő ellátására.

Legyen alkalmas:

* az óvodás korú gyermekek személyiségfejlődéséhez szükséges feltételek biztosítására,
* óvodapedagógusi nevelő tevékenység ellátására,
* kompetenciájukból adódó szakmai lehetőségeik és feladataik felmérésére,
* problémák felismerésére, azok kritikus elemzésére és konfliktushelyzetek megoldására,
* pedagógiai döntésekre,
* előítélet mentesen az inter- és multikulturális nevelésre,
* a kollégákkal és a családokkal való együttműködésre,
* a tanulásirányítás feladatainak szakszerű, az adott csoporthoz igazodó formáinak megvalósítására

Magatartását jellemezze:

* reális önismeret, önértékelési képesség, önérvényesítés, önmenedzselés képessége, sikerorientált beállítódás, minőségtudat,
* gyermek- és emberismeret, gyemekközpontú szemlélet, játszóképesség,
* fejlett kommunikációs képesség,
* társadalmi érzékenység, közösségi felelősségérzet és feladatvállalás,
* az egyetemes emberi és nemzeti normák tisztelete, tudatos értékválasztási képesség,
* a team-munkához szükséges kooperációs képesség,
* környezettudatos magatartás.

**3. A külső szakmai gyakorlat lebonyolítása:**

**Időpontja, jelentkezés, beosztás:**

A hallgatók szakmai gyakorlatukat az egyetem által kijelölt időpontban végzik a választott óvodában.

A hallgatók a gyakorlati munka megkezdése előtt megbízó levelükkel együtt jelentkeznek a kijelölt óvodában. Ez alkalommal a vezető óvodapedagógus döntésének megfelelően kerül sor **csoportba való beosztásukra**. A hallgatónak a gyakorlat ideje alatt *ugyanabban az* *óvodai csoportban* kell gyakorolnia. A gyakorlat megkezdésétől a befejezéséig a hallgató tartsa magánál érvényes Egészségügyi könyvét.

A hallgató munkaidő-beosztása a mentor óvodapedagógus beosztásával azonos.

A hallgató a zárófoglalkozás helyszínéről és a foglalkozási ágról (testnevelés, ének-zene, külső világ tevékeny megismerése, vizuális nevelés tevékenységek közül egy + irodalmi nevelés) az 5. félév szorgalmi időszakában értesítést kap az egyetemen.

**Hiányzások bejelentése, igazolása:**

A szakmai gyakorlaton lévő hallgatók hiányzását - bármilyen okból következett be (betegség, közeli hozzátartozó halála stb.) - a mulasztás napján jelentse vagy jelentesse az óvoda vezetőjének. A munka újrafelvételekor a hiányzást igazoló dokumentumot mutassa be az óvoda vezetőjének, majd haladéktalanul küldje el az egyetem központi tanulmányi Irodájára.

Az öt napot meghaladó hiányzás pótlására az egyetem által kijelölt időpontban a gyakorlóóvodában kerül sor.

**Az óvodai gyakorlat igazolása és a hallgató jellemzése:**

**A hallgató szakmai gyakorlatának értékelése:**

* + A mentor óvodapedagógus a szakmai gyakorlat ideje alatt lehetőség szerint szóban folyamatosan értékelje, elemezze a hallgató napi tevékenységeit. Segítse a felkészülését gyakorlati tapasztalatainak megosztásával, a gyermekek egyéni és a csoport sajátosságainak bemutatásával. A szakmai gyakorlat befejezésekor **írásban**, a megadott szempontoknak megfelelően jellemezze, értékelje a hallgató teljesítményét.
  + ***A* hallgató jellemzése** (A záróvizsga dokumentumok részét képezi). Az alábbi szempontok szerint kérjük leírni, s gépelten, aláírásokkal, pecséttel ellátva beküldeni:
* A hallgató magatartása (kollégáival, vezetőkkel, gyermekekkel, szülőkkel stb.).
* Nevelő-gondozó-tanulásirányítói munkája (a felkészülés igényessége, formája, a foglalkozások, kezdeményezések és egyéb, a gyermekekkel végzett munka színvonala, pedagógiai, módszertani, pszichológiai és szaktudományos felkészültsége). Szervező tevékenysége.
* A hallgató munkájában megfigyelt hiányosságok, gyenge pontok.
* A csoporton és az óvodán kívüli munkája (6-7. hét után felsorolt tevékenységekben mutatkozó érdeklődése, aktivitása).
* A hallgatókat irányító vezetőpedagógusok egyéb észrevételei, (javaslatai) az egyetem számára.

**2. A záróvizsga értékelése:**

* A hallgató zárófoglalkozására bizottság előtt kerüljön sor, mely min. három főből álljon. A bizottság tagjai lehetnek a mentor óvodapedagógus, a csoport másik óvodapedagógusa, ill. a vezető vagy helyettes óvodapedagógus.
* A hallgató értékelése a zárófoglalkozás után, a bizottság jelenlétében történjen. Szóban értékeljék a hallgató gyakorlati munkáját, és készítsenek írásbeli értékelést az egyetem számára, melyet a záróvizsga jegyzőkönyvbe rögzítenek a megadott szempontok alapján.
* A záróvizsga jegyzőkönyvet a hallgatóval aláíratják. Az aláírás a jellemzésben foglaltak tudomásulvételét igazolja. A hallgató az aláírást nem tagadhatja meg. Joga van azonban ellenvéleményét "Megjegyzés"-ként a jellemzésre rávezettetni.

**A félév értékelése**

**A szakmai gyakorlat:**

Minősítése három kategóriával történik: jól megfelelt, megfelelt, nem felelt meg

A minősítést a gyakorlatvezető oktató az előzetes tapasztalatai, és a pedagógiai napló elemzése után véglegesíti. Jogában áll a minősítést megváltoztatni, ha az írásos dokumentumok tanulmányozása után szakmailag indokoltnak tartja.

**A zárófoglalkozás:**

**gyakorlati jeggyel (5 fokozatú)** zárul, melyet a felkészülés, (írásos, gyakorlati), a zárófoglalkozás gyakorlati megvalósítása, valamint az elemző értékelést egységként szemlélve, a mentor óvodapedagógus ill. a záróvizsga bizottság ad.

Az érdemjegy az óvodapedagógus diploma minősítésének részjegye.

**A gyakorlatvezető oktató** a dokumentumok elemző átnézése után a külső gyakorlaton szerzett érdemjegyet **megváltoztathatja**, ha ezt szakmai szempontból indokoltnak tartja.

**A külső szakmai gyakorlat**

Minden hallgató **40 napot** gyakorol.

Feladatok:

**1. hét:**

**1–5. nap:** délelőtt hospitál, ismerkedjen a gyerekekkel és a helyi nevelés programmal.

**3. naptól:** folyamatosan kapcsolódjon be a játékvezetésbe, gondozási feladatokba, a mindennapos testnevelésbe, vagy a játékos mozgásokat vezesse a délelőtti munka során.

A hallgató által végzendő foglalkozási feladatot az 1. hét végén a csoportvezető óvodapedagógus jelöli ki. A foglalkozásokra és egyéb tevékenységekre való felkészülés és azok vezetése a legnagyobb fokú hallgatói önállósággal történjen!

**A hospitálás feladatai**

Ismerkedjen meg a hallgató a csoport napirendjével, a csoportvezető óvodapedagógus nevelő-oktató-gondozó tevékenységével, pedagógiai eljárásaival, tervező, szervező és adminisztrációs munkájával. Ismerje meg a dokumentumokat, továbbá figyelje meg az adott csoport közösségi szabályait, szokásait, a gyermekek kedvelt tevékenységeit.

**2. hét:**

**1. nap:** délután hospitálás a munkába való bekapcsolódással.

**2-5. nap:** önálló munkavégzés délután, a gyermekek alvásának előkészítése, nyugodt pihenés feltételeinek biztosítása, gondozással kapcsolatos teendők ellátása, uzsonnázás szakszerű, a csoport szokásaihoz igazodó lebonyolítása, a gyermekek haza menetelének segítése, kommunikáció a szülőkkel.

**A hospitálás tapasztalatait az alábbiak szerint rögzítse naplójába** (1-2. hét)**:**

* Hogyan alakul a gyermekek tevékenysége a délelőtt ill. a délután folyamán (napirend)
* Milyen, az eddigi tapasztalataitól eltérő szokásokat figyelt meg a csoportban?
* A nevelési terv célkitűzéseit figyelembe véve hogyan alakult a csoport neveltségi szintje?
* Milyen játéktevékenységeket figyelt meg, van-e különbség a délelőtti és délutáni játékok között?
* A délutáni szokásrend mennyire segíti a gyerekek nyugodt alvását, pihenését?
* Hány olyan gyermeket figyelt meg a csoportban, akikkel feltételezése szerint a későbbiekben differenciált bánásmódot kell alkalmazni? Indokolja válaszát!

**3–4. hét:**

Komplex módon tervezze és szervezze a délelőttös óvodapedagógusi feladatokat, támogassa, irányítsa a gyermekeket a játék, munka, tanulási tevékenységeit.

**5. hét**

* Ismerkedjen meg, ill. tájékozódjon a vezető óvodapedagógus feladatairól
* Tekintse meg:
* Az óvoda dokumentációit
* Minőségirányítási programját
* SZMSZ tervét
* A gyermekvédelemmel kapcsolatos dokumentumokat
* Az óvoda éves feladattervét (pl. GYIVI munkaterv, kapcsolattartás különböző intézményekkel, az óvoda éves ellenőrzési tervét, továbbképzési terv, munkaközösségek tervei…)
* A vezető óvodapedagógus segítségével látogasson el bármelyik intézménybe, amellyel az óvodának kapcsolata van. Tájékozódjon a kapcsolattartás formáiról, a kapcsolat tartalmáról.
* Tájékozódjon az óvoda gazdaságos működésével kapcsolatos tevékenységekről, élelmezésvezetés feladatairól.

**A hallgató írásbeli feladatai**

Rögzítse pedagógiai naplójába tapasztalatait, a tanulmányozott dokumentumokról készítsen rövid összefoglalót. A meglátogatott intézményt lényegre törően mutassa be.

**6-7. hét:**

Önállóan végzi a délelőttös óvodapedagógus feladatait. A feladatok megegyeznek a 3-4. hetivel.

**A hallgató írásbeli feladatai**

Készítsen **minden napra vázlatot**, amelyet a feladat elvégzése előtti napon köteles bemutatni a csoportvezető óvodapedagógusnak. Követelmény, hogy a vázlat megfeleljen az egyetemi szaktanárok előírásainak.

Készüljön a játék támogatására, segítésére, igyekezzen megvalósítani a tanulási feladatok és a játék tudatos összehangolását.

A gondozási feladatok a nevelési tervnek megfelelően jelenjenek meg munkájában.

**Írjon le olyan nevelési szituációkat, konfliktusokat, melyeket nehezen, vagy nem tudott megoldani.**

Rögzítse a gyerekcsoport több szempontú ***differenciáltságát***, (Hátrányos helyzet, veszélyeztetett, kisebbségi stb.) amennyiben erre példát látott!

Előzetes tapasztalatait figyelembe véve értékelje ***a roma gyermekek fejlesztésének speciális gyakorlatát***!

Készítsen egy **összefoglaló önelemzést, értékelést**, ebben tekintse át az általa sikeresnek ítélt, ill. a kevésbé sikeres tevékenységeit, keresse az okokat, melyek segítették, vagy gátolták munkája elvégzésében. Ezen túl térjen ki az általa végzett tevékenységre, ill. azokra az eseményekre is, amelyeken részt vett.

Ezt röviden, a lényeget kiemelve rögzítsen a pedagógiai naplójában.

**Az óvodai gyakorlat feladatai:**

* Vegyen részt a hallgató minden óvodai és óvodán kívüli tevékenység ellátásában, amelyre ottléte alatt sor kerül, a mentor óvodapedagógus útmutatásainak figyelembevételével.
* Szervezze a gyermekcsoport életét, a játék, munka, tanulás feladatainak ellátásában, készítsen szükség szerint kiegészítő eszközöket;
* Segítse az adminisztrációs tevékenységeket (létszámrögzítés, naplóba gyermekekről szóló bejegyzés, szülőknek szóló üzenetek…)
* Kapcsolódjon be a dekoráció készítésébe (csoportszoba, folyosó díszítése, a szülők híradójának felújítása stb.);
* Vegyen részt családlátogatáson, kiránduláson, szülői értekezleten, óvodai ünnepeken, nevelőtestületi értekezleten, továbbképzésen stb.

A hallgató a mentor óvodapedagógus jelenlétében végezheti az előzőekben felsorolt tevékenységeket. A hallgató ***önállóan nem végezhet*** családlátogatást, nem vezethet kirándulást és szülői értekezletet. Nem vállalhat előadást szakmai továbbképzésen, értekezleten, bemutatáson. Ezekkel nem is bízható meg. A csoportvezető vagy délutános óvodapedagógus rendszeres, több napra terjedő helyettesítésére őt beosztani nem lehet. ***Kivételes esetben*** legfeljebb 2 napot vállalhat, de a gyerekek iránti felelősség ez esetben is az óvodavezetőé marad.

**8. hét:**

**Egyéni gyakorlat – zárófoglalkozás:**

A képesítési követelményeknek megfelelően minden óvodapedagógus hallgató zárófoglalkozást köteles tartani. A zárófoglalkozást, ha erről külön intézkedés nem történik, a hallgató a 8 hetes külső szakmai gyakorlat utolsó hetében köteles letenni.

* A zárófoglalkozáson bizonyítja felkészültségét, az óvodapedagógus munkára való alkalmasságát.
* A zárófoglalkozásra bizottság előtt kerül sor, amelynek tagjai a mentor óvodapedagógus, a csoport másik óvodapedagógusa, ill. a vezető vagy helyettes óvodapedagógus.
* Az a hallgató, aki a gyakorló óvodában köteles a zárófoglalkozását megtartani, a 8. hetet a gyakorló óvodában tölti. Bizottság előtt vizsgázik, ennek tagjai a szakvezető óvodapedagógus, gyakorlatvezető oktató, tantárgypedagógus.

A hallgatók a zárófoglalkozáson az egyetemen kijelölt nevelési területeknek megfelelő tevékenységeket szervezik. A tevékenységek tartalmát a mentor/szakvezető óvodapedagógus jelöli ki a hallgató számára.

**A zárófoglalkozás rendje**:

**1-4. nap:** 7.30-tól – 13.00-ig: Bekapcsolódás a gyermekcsoport életébe, a feladatok, tevékenységek szervezése, ellátása.

**5. nap**: 7.30-tól – kb. 9.30-ig: Zárófoglalkozás

(Amennyiben az adott csoport életszervezése nem teszi lehetővé, hogy az irodalom + 1 foglalkozás lebonyolítására a zárófoglalkozás napján kerüljön sor, úgy azt az előző napon is szervezheti. Ebben az esetben is ki kell térni annak értékelésére.

9.30-tól 10.00-ig: Felkészülés az elemzésre, védésre

10.00-től – 11.00-ig: A foglalkozás elemzése, védése, értékelése.

**A gyakorlat feladatai**

* A hallgató kapcsolódjon be a gyermekcsoport óvodai életébe, napi-heti rendjéhez, pedagógiai programjához igazodva.
* Lássa el az aktuális nevelési feladatokat nagy önállóságra törekedve, figyeljen a gyermekek differenciált fejlesztésére.
* Törekedjen komplex óvodapedagógusi munka megvalósítására.

##### A felkészülés írásbeli feladatai

* A hallgató a szakvezető iránymutatása alapján önállóan, a gyermekcsoport pedagógiai programjának megfelelően tervezi munkáját.
* Vázlatait, az általa készített eszközöket bemutatja a szakvezető óvodapedagógusnak.
* A felkészüléshez segítséget kérhet a szakvezetőjétől/ mentorától és tanáraitól.
* Az írásbeli tervezésnek tartalmaznia kell a kijelölt foglalkozások (és vagy kezdeményezések vázlatait, melyek hivatalos dokumentumként a záróvizsga jegyzőkönyvének részét képezik.

**Megfigyelési és elemzési szempontok**

**A gyermekjátékhoz**

1. Milyen típusú játékot játszanak a gyerekek? A játékfajta (több is lehet) megnevezése. Jellemző jegyek kiemelése (pl. hang játékos gyakorlása, mert..., szerepjáték, mert...)
2. Megnyilvánulnak-e a játékban a játék sajátosságai, jellemzői? A játék öröme, "kettős tudat" az átélés mélysége a szituációban, utánzás?
3. Hány játszócsoport van a csoportban? Van-e vándorlás a csoportok között? Milyen játéktémát játszanak? Vannak-e végig együttmaradó csoportok? Kik a vándorlók? Mi okozza a gyerekek cserélődését?
4. Rögzítse, hogy a játékidőben hány helyszínen játszottak a gyerekek. Kb. hány fő játszott együtt, egyedül, egymás mellett? A csoport a közösségi kapcsolatok szempontjából milyen szinten áll? Hány gyerek játszott magányosan? Tett-e valamit az óvodapedagógus a magányos gyerekek megsegítésére?
5. Rögzítse egy játszó csoport játéktémáját, a gyerekek kapcsolattartását a játékon belül! Milyen élményen alapult a téma? Összhangban van-e a játékszándék és képesség? Együttjátszás színvonala, társas kapcsolatok alakulása.
6. A játék témája hogyan alakul, változik a megfigyelés alatt? Van-e szabálya a játéknak? Mi határozza meg a téma alakulását, a gyerekek akarata, a téma érdekessége stb.... Ki találta ki a szabályt, betartják-e?
7. Milyen a játékban az alá-fölérendeltségi viszony? Van-e vezetője a játéknak? Az alárendelt szerepet játszó gyerek önként vagy kényszerből választotta helyét? A játékvezető milyen tulajdonságainak köszönheti szerepét?
8. Milyen a gyerekek életkori összetétele az együttjátszó csoporton belül, ill. milyen a nemek aránya? Játszanak-e együtt a különböző életkorú gyerekek, ill. fiúk-lányok?
9. Milyen szerepet töltenek be a különböző életkorú gyerekek egy-egy játékban? Milyen az alá-fölérendeltségi viszony? Meghatározza-e az életkor a gyermek helyét, szerepét az adott játékban?
10. Milyen a gyerekek kommunikációja a játék során? Szókincsük, mondatalkotásuk, indulatok, érzelmek kifejeződése? Nyelvi kifejezésekkel mennyire tudják alátámasztani a játszott szituációt? Szókincsük, kifejezésmódjuk megfelelő volt-e? (Ha nem, miért?)
11. Írja le, hogy egy (szabadon választott) gyermek milyen játéktémákat játszott a játékidőben, mennyi ideig? A megfigyelt gyermek játéktevékenysége megfelelt-e életkorának? (Tartalom, beleélés mélysége, idő, játékeszközök.)
12. Mi a gyermek játékválasztásának indítéka, motivációja? Mi befolyásolta a játék kiválasztását: tárgy, eszközismeret, társ, alkotási szándék, óvodapedagógus stb.?
13. Van-e valamilyen ellentmondás a gyermek játékszándéka és képességei között? Pl. együttjátszás, de nem tud lemondani a választott szerepről, eszközről stb... Alkotni vágyás, de nem tud bánni a szükséges anyagokkal, szerszámokkal stb.
14. A gyermek gondolkodásának szintje korának megfelelő-e játékában? Milyen a műveltségi szintje? A gondolkodás minősége cselekvő szemléletes, szemléletes képszerű, verbális, kreatív, újszerű stb.?
15. A gyermek mennyire probléma érzékeny? Problémamegoldásaiban mennyire kreatív? Játékelgondolásaiban vannak-e új elemek (eredetiség, rugalmasság, kombinatív készség)?
16. Jelentkezik-e játékában előzetes elgondolás? Ezt hogyan képes megfogalmazni? Előre elhatározza, hogy hogyan fog játszani, kiosztja a szerepeket, szabályokat állapít meg stb.?....
17. Figyelje meg a gyermekek között előforduló konfliktushelyzeteket és ezek megoldásait! Hogyan alakulnak ki konfliktusok? Ki oldja fel őket, ill. sikerül-e ezeket megoldani?
18. Mi vagy ki tartja össze a játék során a játszókat? (Eszköz, hely, téma, szerep, vezető, barát stb.)
19. Vannak-e állandóan együttjátszó gyermekek a csoportban? Mi az oka ennek?
20. Mi okozza egy-egy játék felbomlását? (Konfliktus a szereplők között, unalom, ötlethiány, új, érdekes inger felnőtt stb.)
21. Van-e kapcsolat a különböző játszócsoportok között? Miből következett ez, melyek a segítő ill. gátló tényezők?
22. Kinek tulajdonítható a játék megszervezése? Képesek-e a gyerekek önállóan a játék feltételeinek a megteremtésére? Mennyi segítséget igényelnek a pedagógustól? (Hely, eszközök, szerepek, játékkezelés stb.)
23. Figyelje meg és elemezze egy-egy játékhelyzet alapján a játék személyiségfejlesztő hatását!
24. Figyelje meg, hogyan teremtődnek meg a gyakorlójátékban a szerep és egyéb játékféleségek feltételei!
25. Figyelje meg, hogyan van jelen a szabály az egyes játékféleségekben! (Ki alkotta a szabályt, elfogadja - nem, következtessen a gyermekek szabálytudatára!) Milyen szinten képesek a gyerekek elfogadni a szabályokat?

**A hallgatótárs, ill. Az óvodapedagógus játékirányító tevékenységéhez**

1. Hogyan teremti meg az óvodapedagógus a játék feltételeit? Helyszín, eszközök, megfelelő idő, légkör biztosításával. Figyel-e az eltérő játékigényű gyerekekre?
2. Milyen az óvodapedagógus irányítási stílusa? Demokratikus: a feltételeket biztosítja és alkalmazkodik a gyerek igényeihez. Akkor segít, ha szükség van rá. Autoriter: sokszor beleszól a gyerekek játékába, ő az igazi vezető. Úgy kell játszani, ahogy ő szeretné. Megengedő: úgy játszanak a gyerekek, ahogy akarnak, nem szól közbe. (Illetve ezek keverednek.)
3. Hogyan teremt a gyerekekkel, csoportokkal kapcsolatot? Csak beszéddel, eszközök segítségével, a kettő kombinációjával? Metakommunikációs jelekkel? Milyen empátiás készséggel rendelkezik?
4. Használ-e az óvodapedagógus metakommunikációs eszközöket a gyerekekkel való kapcsolatában? Lehajol-e a gyerekekhez, magához vonja-e őket? Szemmel tart-e kapcsolatot? Gesztusokkal? stb.
5. Figyelje meg, hogy az óvodapedagógus milyen módon avatkozik be a gyermekek játékába? Kivárja-e a megfelelő pillanatot? Szükség van-e a beavatkozására? Nem sérti-e meg a játék menetét?
6. Az óvodapedagógus át tudja-e tekinteni, össze tudja-e hangolni az egyes játszócsoportokat? Értékelje az óvodapedagógus figyelemmegosztó képességét, a játszók igényeihez alkalmazkodó rugalmas szervezőtevékenységét.
7. Figyelje meg az óvodapedagógus játékosságának színvonalát? Képes-e együtt játszani a gyerekekkel, alkalmazkodni tud-e a játékszituációhoz? Elfogadják-e a gyerekek társuknak?
8. Figyelje meg, az óvodapedagógus milyen szinten képes érzelmeinek kinyilvánítására a játék irányítása közben? Értékelje a hallgató érzelemgazdagságát! Tegyen javaslatot továbbfejlődésére!
9. Észrevette-e a hallgató a játékban rejlő ismeretnyújtási lehetőségeket, és azt sikerült-e kihasználnia?
10. Teremtett-e a jelölt tudatosan tapasztalatszerzési lehetőségeket a játékban?
11. A hallgató játékelképzeléseivel, ötleteivel alkalmazkodott-e a csoport, ill. egyes gyerekek játékszokásaihoz, sajátosságaihoz?
12. Képes-e a hallgató a különböző életkorú gyermekek játéktevékenységeinek az összehangolására? Figyelembe veszi-e az eltérő életkorból adódó igényeket?
13. Megfelelően biztosította-e a hallgató az alkotótevékenységek feltételeit? (Konstruálás, barkácsolás építés)
14. Biztosította-e a hallgató a gyermekek számára a tevékenységek közötti zökkenőmentes átmenetet?
15. Konfliktusok megoldására, feloldására milyen módszereket alkalmazott? (Megelőzés, meggyőzés, beszélgetés, büntetés, fenyegetés, elkerülés stb.)

**A gyermeki munkatevékenység és gondozási feladatokhoz**

1. Milyen munka- jellegű feladatokat végeztek a gyerekek a hospitálás időszakában? Állandó és alkalmi feladatok. Önkéntes vállalással vagy kijelöléssel történik-e a munkák elosztása?

2. Hogyan irányítja az óvodapedagógus/hallgató a gyerekek naposi, ill. önkiszolgáló tevékenységét? Milyen nevelési módszereket alkalmaz? Ragaszkodik-e a kialakult szokások betartásához? Megfelelő időt biztosít-e az egyes gyerekeknek a feladatok elvégzéséhez?

3. Hogyan látja el az óvodapedagógus, hallgató az étkezésből adódó gondozási feladatokat? Naposi munka irányítása, önkiszolgálás, folyamatos étkezés irányítása, szervezése.

4. Az óvodapedagógus/(hallgató) figyelembe veszi-e az eltérő fejlettségi szintekből adódó gondozási feladatok összehangolását? Hogyan oldja meg a különböző életkorú, ill. a más fejlettségi szinten álló gyerekek egymástól eltérő problémáinak a megoldását?

5. Milyen az óvodapedagógus/(hallgató) kapcsolata a gyerekekkel a munka és a gondozási feladatok megoldása közben? Érzelmi ráhangolódás, tapintat, következetesség, a feladat elvégzésének kivárása, ösztönzése.

6. Biztosítja-e az óvodapedagógus, hallgató a gyermekek életkorának, fejlettségi szintjének megfelelő munkafeladatokat? Csoportért végzett munkák, kerti munka, ezekben a gyerekek megfelelő részvétele. A felnőttek optimális mértékű segítségadása (eltúlzott, nem, kevés stb.).

7. Hogyan használja ki ill. képes-e kihasználni az óvodapedagógus munka és gondozási feladatok végzése közben adódó fejlesztési lehetőségeket? Gyors reagálás az adódó lehetőségekre, egyéni bánásmódra kínálkozó alkalmak felismerése.

8. Hogyan fogadja az óvodapedagógus, hallgató az érkező gyerekeket? Nyugodt légkör biztosítása, a játékba való bekapcsolódás segítése stb.

9. Hogyan készíti elő és biztosítja-e az óvodapedagógus (hallgató) a délutáni pihenést? A gyerekek ráhangolása az alvásra, a feltételek biztosítás. Megfelelő szokások kialakítása stb.

10. Figyelje meg a gondozási tevékenységek és a munkavégzés közben a gyermekek kapcsolatát! Milyen a gyermekek érzelmi viszonya a feladatok végzése közben? Segítik-e egymást?

11. Az óvodapedagógus elősegíti-e a gyermekek egymáshoz való közeledését? Milyen módszereket alkalmaz ennek érdekében?

**Az óvodai irodalom foglalkozásokhoz**

1. Az adott irodalmi foglalkozás anyagában érvényesül-e a mesehősök jellemének világos rajza?
2. A bemutatott gyermekversek tartalmi és formai kifejezőeszközei biztosítják-e a gyermekek számára az esztétikai élményt?
3. Elmélyülten elemezte-e az óvodapedagógus felkészüléskor az előadandó művet?
4. Vázlatában, tervezetében helyesen jelölte-e meg a mű elemzésének alapján a foglalkozás nevelési feladatait?
5. Változtatott-e a mű (mese, elbeszélés) szövegén és milyen pedagógiai meggondolásból?

##### A foglalkozás elemzése

* Hogyan biztosította az óvodapedagógus a foglalkozás feltételeit?
* Milyen módszerekkel keltette fel az érdeklődést?
* A mese- (vers-) hallgatásban résztvevő gyermekek figyelmét sikerült-e mindvégig fenntartania?
* Milyen módszereket, eszközöket, eljárásokat alkalmazott?
* Megfelelt-e az irodalmi mű bemutatása az érthetőség és a szemléletesség elvének?
* Sikerült-e az irodalmi mű tartalmi-formai sajátosságait a beszédmóddal (az akusztikai eszközökkel) érzékeltetni?
* Felhasználta-e a nyelvi szemléltetés lehetőségeit?
* Átélte-e és megérezte-e az óvodapedagógus a mű mondanivalóját és hangulatát?
* Milyen kifejező mozgásokat alkalmazott?

A stilisztikai, akusztikai és mimikai eszközökön kívül:

* Milyen tárgyi szemléltetéssel segítette elő az irodalmi ábrázolás érthetőségét és szemléletességét? (Pl.: képpel, tárggyal, játékszerrel, bábbal, árnyjátékkal stb.)
* A választott szemléltetőeszközök esztétikusak, könnyen kezelhetők voltak-e, alkalmazkodtak-e a mű hangulatához, témájához?

Versfoglalkozás esetén**:**

Sikerült-e és milyen módszerekkel, eszközökkel változatossá, élményszerűvé tenni a versgyakorlást? (Pl.: gyűszűbáb, fejdísz, természet adta lehetőségek felhasználása stb.)

* A versfoglalkozáson az élményszerzés volt-e a cél (nem a besulykoltatása)?
* Milyen gyakorlási módokat alkalmazott az óvodapedagógus a kifejező versmondás elsajátíttatása érdekében?
* A foglalkozás befejezése, hangulati lezárása, a gyermekek átvezetése más tevékenységbe tervszerű, a foglalkozás anyagához kapcsolódó volt-e?
* Sikerült-e az óvodapedagógusnak a foglalkozáson a kitűzött nevelési feladatokat megvalósítani (esztétikai, erkölcsi, anyanyelvi stb.)?
* Tudatosan szolgálta-e a foglalkozás az anyanyelvi nevelés feladatait? (Szókincsfejlesztés, mondatalkotás, összefüggő beszéd.)
* Megszervezte-e és változatosan tervezte-e meg a mű (mese, vers, elbeszélés) ismétlésének módját?
* Az ismételt versek téma, hangulat, mondanivaló, ritmus szempontjából kapcsolódtak-e egymáshoz (rokon, hangulat, rokon téma stb.)
* Figyelembe vett-e az óvodapedagógus az ismétlődő foglalkozásokon a dramatizálás, a bábozás, a diafilmvetítés legalapvetőbb szabályait (szöveg, dramatizálása, a korcsoport szerinti követelmények stb.)?

***A tanulságok összegezése***

* A foglalkozás eredményei, ezek forrásai
* A foglalkozás hibái, ezek okai
* Az eredmények fokozásával, a hibák megszüntetésének módjai.

**Az óvodai környezetismeret foglalkozásokhoz, kezdeményezésekhez**

1. A felkészülés jellemzői, a tervezés módja.
2. Milyen volt a foglalkozás előkészítése, motiváció, beállítódás alakítása, stb.? Hogyan sikerült a hallgatónak megválasztani a kezdeményezés körülményeit? (Hely, időpont, gyerekek játéka) Játékban való fejlesztés során a játékba integrálás körülményei, sikeressége, ennek okai.
3. Helyes volt-e a foglalkozás felépítése? Ismeretelsajátítás logikája, tárgy követelményei, egymásra épültség, aktív-passzív részek aránya, életkor figyelembevétele, stb.
4. A szervezésből adódó feladatok megoldásának szintje? Csoportszoba átrendezése, eszközök kiosztása, kezelése, játszók tevékenységének és a foglalkozó gyermekek tevékenységének összehangolása, munkaforma megválasztása. Folyamatos megfigyelések szervezése stb.
5. A választott módszerek segítették-e a feladatok megoldását, a tartalom megértését és a gyermekek aktivitásának fenntartását? Figyelembe vette-e a gyerekek fejlettségét, feladat jellegét? Játékosság, változatosság, tevékenykedtetés.
6. Milyen eszközöket alkalmazott az óvodapedagógus? Ezek pedagógiai alkalmassága (célszerűsége), használhatósága, esztétikuma, tartóssága.
7. A gyerekek aktivitása, magatartása a foglalkozáson? Általában, illetve 1–1 gyerek esetében. A megfigyeltek okai.
8. Az óvodapedagógus egyénisége, magatartása.
9. Az óvodapedagógus kérdései segítették-e a gondolkodás fejlődését, a lényeg kiemelését? Megfogalmazásuk (érthetőségük), változatosságuk (kérdésfajták, benne gondolkodtató kérdések aránya), a válasz kezelése. Magyarázatai egyszerűek, érthetőek-e? Szemléltetése milyen volt? Hogyan történt az ismeretanyag lényeges részeinek kiemelése?
10. Megadta-e a sokoldalú valóságérzékelés lehetőségét a gyerekeknek? Hogyan fejlesztette a gyerekek megfigyelőképességét?
11. Az óvodapedagógus által létrehozott probléma-szituáció. Kialakításának körülményei, nehézsége, összefüggésben a gyermekek fejlettségével.
12. Az óvodapedagógus rugalmassága a foglalkozás irányításában. Mennyire alkalmazkodott a gyermekek igényeihez, a kialakult szituációhoz?
13. Volt-e tantárgyi koncentráció? Milyen tárggyal, milyen módon teremtett kapcsolatot? Hogyan fejlesztette a gyerekek beszédkészségét, kifejezőkészségét?
14. Törekedett-e differenciálásra az óvodapedagógus? Milyen módon? (Eszközökkel, kérdésekkel, munkaforma megválasztásával, motivációval?) Ennek sikeressége?
15. Helyesen határozta-e meg és milyen szinten oldotta meg az óvodapedagógus a foglalkozás/kezdeményezés keretein belül a kitűzött nevelési feladatokat? (Elérte-e a célját? Mi bizonyítja ezt?)
16. Hogyan fejlesztette a gyerekek erkölcsi szokásait, viselkedési szokásait? Hogyan fejlesztette a gyerekek érzelmi viszonyát a környezetükhöz?
17. Az ellenőrzés következetessége, értékelés módja.

**Az óvodai matematika foglalkozásokhoz, kezdeményezésekhez**

1. **A felkészülés** jellemzői. (Tervezés, szakmai és módszertani ismeretek, kreativitás, helyi körülmények figyelembevétele, stb.)
2. A foglalkozás **előkészítése**. A kezdeményezés körülményeinek megválasztása (hely, idő, a gyerekek játéka). A játékban való fejlesztés során a játékba integrálás körülményei, módjai, sikeressége, ennek okai. Példával illusztrálva!
3. A foglalkozás **felépítése**. Az ismeretelsajátítás logikája, egymásra épültség, aktív-passzív részek aránya. Megfelelő volt-e az összhang a matematikai nevelés konkrét tartalma és az abból felépített fejlesztési lehetőségek között? Példával illusztrálva!
4. Az **eszközök** megválasztása és használata megfelelt-e a matematikai tartalom feldolgozásának? Megfeleltek-e a csoport, ill. az egyes gyerekek fejlettségi szintjének? (Az eszközök használhatósága, minősége, esztétikuma.) Példával illusztrálva!
5. A használt **módszerek** alkalmassága. Segítették-e képességfejlesztést, ismeretbővítést, a tartalom megértését (a probléma megoldását), és hogyan? Érvényesültek-e a matematikai nevelés sajátosságai (tanulás. spontán és szervezetten; önálló problémamegoldás indirekt irányítással, mozgásos aktivitással szellemi aktivitásra motiválás) Példával illusztrálva!
6. A alkalmazott **kérdezés**struktúra mennyiben segítette elő a gyereki gondolkodás fejlődését? Megfogalmazásuk (érthetőségük), tartalmuk, változatosságuk (kérdésfajták, gondolkodtató kérdések aránya, ok-okozati összefüggésekre irányuló kérdések). A válaszok, ill. a gyermeki kérdések kezelése. Példával illusztrálva!
7. A **differenciálás** alkalmazása, sikeressége. Milyen módon, mértékben történt? (Milyen eszközökkel, kérdésekkel, munkaforma megválasztásával, motivációval, stb.? Lehetőségek kihasználása? Milyen a csoport, ill. az egyes gyerekek képességének, fejlettségi szintjének ismerete?) Példával illusztrálva!
8. **Problémaszituáció** kialakítása (adott témához, feladathoz). A problémaszituáció kialakulásának körülményei, megoldása. (Mennyire épít a gyerekek ötleteire, kreativitására? Kihasználja-e a mozgásos aktivitásukat, stb.?) Példával illusztrálva!
9. A **képességfejlesztés**re adódó lehetőségek tudatos megteremtése, észrevétele, kihasználása mennyire sikerült? Motiválta-e az önálló problémamegoldásokat indirekt irányítással? Példával illusztrálva!
10. **Rugalmasság, alkalmazkodóképesség.** A gyermekek igényeihez, a kialakult szituációhoz való alkalmazkodás milyen mértékben, megfelelő módon történt-e? (A gyerek ötleteinek, javaslatainak figyelembe vétele. A gyerekek ösztönzése, alkotó kedvének, kreativitásának fejlesztése, stb.) Példával illusztrálva!
11. M**otivációk, motivációs lehetőségek** alkalmazása, kihasználása a képességfejlesztés és ismeretnyújtás során. Ezek alkalmazásának eredményessége. (Mennyire sikerült a gyerekek gondolkodásra ösztönzése, az érdeklődés, figyelem, aktivitás fenntartása?) A gyerekek aktivitása általában, ill. egy- egy gyerek esetén, stb.) Példával illusztrálva!
12. **Komplexitás, tantárgyi koncentráció.** (Milyen tárggyal, tevékenységi körrel, milyen módon volt kapcsolat?) ?Példával illusztrálva!
13. A foglalkozás **feladatainak** megoldása (Melyeket és milyen mélységben sikerült megoldani? Mik ennek az okai?(pl. Megfelelőek voltak-e a megválasztott munkaformák? stb.) Példával illusztrálva!
14. **Ellenőrzés, értékelés**. Megfelelőek voltak-e az óvodapedagógus visszajelzései? Segítették-e a gyerek személyiségének kibontakozását a tanulási folyamatban**?** (személyre szabott, differenciált, sokszínű, pozitív megerősítések az esetleges hibák korrekciójának lehetőségével) Példával illusztrálva!

**Az óvodai ének-zene foglalkozásokhoz**

1. Tervező- és szervezőmunka:
   * a foglalkozás felépítése
   * a foglalkozás anyagának elrendezése
   * a foglalkozás időbeosztása
   * a zenei és a verbális tevékenységek aránya
2. Az óvodapedagógus éneke/hangszeres játéka:
   * az énekes-játékos anyag ismerete
   * a hangmagasság és a tonalitás megválasztása és tartása
   * énektechnika, testtartás, zenei tagolás
   * előadásmód, élményszerűség
   * hangszertechnika
3. A zenei anyagok tempója:
   * tempóválasztás és tempómegadás
   * tempótartás
4. A foglalkozás során alkalmazott módszerek:
   * változatosság
   * feladatnak való megfelelés
   * eredményesség
5. A dalosjáték tanítása:
   * menete, folyamata
   * módszere
   * eredményessége
6. Az óvodapedagógus személyisége, vezetési stílusa:
   * játékosság
   * jókedv
   * határozottság stb.
   * erősségei
   * gyengeségei
7. A foglalkozás kiemelt zenei feladatának elemzése:
   * elhelyezése a foglalkozás menetében
   * a készségfejlesztés elveinek megjelenése
   * módszerek
   * játékosság
   * differenciálás
   * eredményesség
8. A hibajavítás:
   * tudatossága
   * módszerei
9. A játékok irányítása:
   * felvezetése
   * szereplők kiválasztása
   * ismétlések száma
   * váltások
10. A zenehallgatási anyag:
    * helye a foglalkozás menetében
    * felvezetése, előkészítése, megválasztása
    * bemutatása
    * élményszerűsége
11. Az óvodapedagógus ellenőrző és értékelő munkája:
    * alkalmak
    * módszerek
    * eredményesség
12. A gyerekek figyelmének, motiváltságának fenntartása: pl. eszközök és ezek használata stb.
13. A foglalkozás légköre, hangulata, zeneisége és ennek okai
14. A gyermekcsoport zenei tevékenysége:
    * dalismeret
    * éneklési készség
    * ritmusérzék
    * zenei hallás
    * mozgáskultúra
15. Egy-egy gyermek zenei tevékenysége:
    * dalismeret
    * éneklési készség
    * ritmusérzék
    * zenei hallás
    * mozgáskultúra

**Az óvodai vizuális neveléshez**

1. Kellően tájékozott-e az óvodapedagógus a gyermekek fejlettségi szintjéről? Milyen megnyilvánulásokból lehet erre következtetni?
2. Szervező tevékenysége elősegítette-e nevelőmunkájának gördülékenységét? Érvényesültek-e a szervezés esztétikai szempontjai is?
3. A gyermekek aktivitását elérte-e és milyen módon?
4. Hogyan érvényesült a gyermekek önkifejező tevékenységében az élmény megjelenése? Mit tett ennek megvalósulása érdekében?
5. A gyermekmunkák egyéni felfogás- és tükrözésmódjának kibontakoztatására hogyan tudta elindítani az élménykivetítődést?
6. Érvényesült-e irányító munkájában a nevelői tapintat és a tolerancia?
7. A gyermekek önállósága hogyan valósult meg, és mit tett ennek fejlesztése érdekében?
8. A gyermekek alkotótevékenységét milyen eljárásokkal irányította? Milyen verbális és metakommunikatív jelzéseket alkalmazott és milyen hatásokkal?
9. Hogyan valósította meg a differenciált fejlesztést?
10. Hogyan fejlesztette a gyermekek értékelő-, esztétikai ítéletalkotó képességét?
11. Milyen fokú volt a foglalkozás érzelmi telítettsége? Mely érzelmek megjelenése volt felismerhető?
12. Mivel jellemzi tevékenységének eredményességét? Milyen hibákat vélt felfedezni munkájában?
13. Melyek voltak személyiségének pozitív vagy negatív megnyilvánulásai?

**A gyermek tevékenységéhez**

1. A vizuális tapasztalatszerzés lehetőségeit képes-e kihasználni? Érdeklődik-e a látható jelenségek iránt?
2. Érdeklődése felszínes, vagy mélyre hatoló, a részletekre is kiterjedő?
3. Kifejezőkészsége, esztétikai és intellektuális megnyilatkozásai megfelelnek-e általános személyiségfejlettségi szintjének?
4. Belső képeit képes-e látható vizuális jelekké alakítani?
5. Vizuális jelrendszerében mennyire dominálnak emlékképei, fantáziája?
6. Szabad időben, játékidőben milyen gyakorisággal választja az alkotó-alakító tevékenységet?
7. Milyen kitartással, türelemmel tevékenykedik?
8. Tevékenységében mennyire önálló?
9. Eszközhasználata, technikai ismeretei megfelelő szintűek-e élménytartalmainak megfogalmazásához?
10. Saját és társai munkájáról alkotott véleményét képes-e verbálisan kifejezni?
11. Felfedezhetők-e viselkedésében, megnyilvánulásaiban a kreativitásra utaló jelek?
12. Milyen szintű a kreativitáskészsége?

**Az óvodai testnevelés foglalkozásokhoz**

**A foglalkozás anyagának kiválasztása és elrendezése**

* Mi volt az óra tervezett nevelési és oktatási feladata? Helyesen határozta-e meg, sikerült-e megvalósítani?
* A kiválasztott anyag elégnek, soknak vagy kevésnek bizonyult?
* Megfelelt-e a foglalkozás a sokoldalúság és a harmonikus foglalkoztatás feltételeinek?
* Biztosította-e a megfelelő fiziológiai terhelést?
* Az egyes gyakorlatok sorrendje megfelelt-e a módszertani előírásoknak?
* Az egyes foglalkozásrészeknél kihasználta-e a módszertani lehetőségeket? (Alkalmazott-e előkészítő, cél- és rávezető gyakorlatokat?)

**A foglalkozás vezetése**

* A hallgató közlései, magyarázata, bemutatása
* Milyen ismeretközlési módszereket alkalmazott és azok alkalmazkodnak-e az oktatás anyagához, a gyermekek értelmi fejlettségéhe?
* Világossá, érthetővé, elképzelhetővé teszi-e az ismereteket a mozgásokat?
* Mondanivalóját el tudja-e röviden, tömören mondani?
* Világosan, értelmesen, eléggé tagoltan beszél-e?
* Magyarázata kelt-e érdeklődést, ki tudja-e emelni a mozgás lényegesebb mozzanatait?
* Bemutatásai megfelelnek-e a követelményeknek: mintaszerűség, tükörkép, megfelelő sík?

##### Az oktatás menete

* Alkalmazott-e előkészítő, cél- és rávezető gyakorlatokat?
* Helyesen ismerte-e fel a mozgás lényeges mozzanatait?
* A mozgás természetének és a gyermekek fejlettségi fokának megfelelően építette-e fel az oktatás menetét?
* Elegendő idő volt-e a gyakorlásra?
* Követett-e el tárgyi tévedést?
* Segítségadása biztonságos-e?
* Ellenőrzi-e, hogy a gyerekek megértették-e a feladatot, s azt pontosan hajtják-e végre?
* Tud-e gyorsan és helyesen reagálni az eseményekre?
* Megfigyeléseit közli-e a gyerekekkel?
* Milyen módszereket, eszközöket alkalmazott a hibák kiküszöbölésére?
* Hibajavító eljárásai megfeleltek-e a hibák jellegének, a módszertani követelményeknek?
* Jól választotta-e meg a foglalkoztatási formákat (a foglalkozás anyaga, létszám, rendelkezésre álló helyszín, felszerelés)
* Kihasználta-e a rendelkezésre álló területet?
* Saját helyének megválasztásával mindenkit látott-e, és mindenki látta-e őt?
* Elhelyezkedése nem akadályozta-e a gyerekek tevékenységét?
* Buzdítja-e a rászorulókat, foglalkozik-e velük egyénileg?
* Adódott-e nevelési szituáció és azokat hogyan oldotta meg?
* A fegyelem fenntartása érdekében következetes-e?
* Az alkalomhoz megfelelően választotta-e meg a fegyelmezés eszközét?
* Az értékelés eszközével él-e, alkalmazza-e?
* Szervezési intézkedései segítették-e a foglalkozás eredményességét?
* (Balesetmegelőzésre figyelt-e?)

**Igazolás**

**Hallgatók csoporton kívüli feladatainak teljesítéséről**

|  |  |  |  |
| --- | --- | --- | --- |
|  | **Feladat** | **Időpont** | **Aláírás** |
| **Választható feladatok** | Óvodai **mikulás** ünnepség |  |  |
| **Szakest** szervezése |  |  |
| Részvétel **szülői** értekezleten |  |  |
| Óvodai **ballagás** szervezése |  |  |
| Tájékozódás az **óvodavezetés** feladatairól |  |  |
| Óvodai hangverseny |  |  |
| Óvodai kiállítás szervezése, megnyitása |  |  |
| **Óvodai, csoport szintű tevékenységek:** |  |  |
| * Munkadélután |  |  |
| * Adventi est |  |  |
| * Karácsony |  |  |
| * Farsang |  |  |
| * Húsvét |  |  |
| * Gyermeknap |  |  |
| * Kirándulás |  |  |
| * Erdei tábor |  |  |
| * Egyéb: |  |  |
|  | **Pedagógiai programokhoz kapcsolódó rendezvények** | **Időpont** | **Aláírás** |
| **Választható feladatok** | * Sportnap |  |  |
| * Óvodapedagógusok szakmai napja |  |  |
| * Úszás |  |  |
| * Gyógy-testnevelés |  |  |
| * Logopédiai foglalkozás |  |  |
| * Egyéb: |  |  |

**Egyéni gyakorlat I. értékelése és igazolása**

|  |  |  |  |  |
| --- | --- | --- | --- | --- |
| **Dátum** | **Teljesített óraszám** | **Intézmény neve** | **Elvégzett feladat és értékelése** | **Teljesítés igazolása** |
|  |  |  |  |  |

**Egyéni gyakorlat II. értékelése és igazolása**

|  |  |  |  |  |
| --- | --- | --- | --- | --- |
| **Dátum** | **Teljesített óraszám** | **Intézmény neve** | **Elvégzett feladat és értékelése** | **Teljesítés igazolása** |
|  |  |  |  |  |

**Egyéni gyakorlat III. értékelése és igazolása**

|  |  |  |  |  |
| --- | --- | --- | --- | --- |
| **Dátum** | **Teljesített óraszám** | **Intézmény neve** | **Elvégzett feladat és értékelése** | **Teljesítés igazolása** |
|  |  |  |  |  |

**Egyéni gyakorlat IV. értékelése és igazolása**

|  |  |  |  |  |
| --- | --- | --- | --- | --- |
| **Dátum** | **Teljesített óraszám** | **Intézmény neve** | **Elvégzett feladat és értékelése** | **Teljesítés igazolása** |
|  |  |  |  |  |

**Egyéni gyakorlat V. értékelése és igazolása**

|  |  |  |  |  |
| --- | --- | --- | --- | --- |
| **Dátum** | **Teljesített óraszám** | **Intézmény neve** | **Elvégzett feladat és értékelése** | **Teljesítés igazolása** |
|  |  |  |  |  |

**Csoportos gyakorlat I. értékelése és igazolása**

|  |  |  |  |  |
| --- | --- | --- | --- | --- |
| **Dátum** | **Teljesített óraszám** | **Intézmény neve** | **Elvégzett feladat és értékelése** | **Teljesítés igazolása** |
|  |  |  |  |  |

**Csoportos gyakorlat II. értékelése és igazolása**

|  |  |  |  |  |
| --- | --- | --- | --- | --- |
| **Dátum** | **Teljesített óraszám** | **Intézmény neve** | **Elvégzett feladat és értékelése** | **Teljesítés igazolása** |
|  |  |  |  |  |

**Csoportos gyakorlat III. értékelése és igazolása**

|  |  |  |  |  |
| --- | --- | --- | --- | --- |
| **Dátum** | **Teljesített óraszám** | **Intézmény neve** | **Elvégzett feladat és értékelése** | **Teljesítés igazolása** |
|  |  |  |  |  |

**Csoportos gyakorlat IV. értékelése és igazolása**

|  |  |  |  |  |
| --- | --- | --- | --- | --- |
| **Dátum** | **Teljesített óraszám** | **Intézmény neve** | **Elvégzett feladat és értékelése** | **Teljesítés igazolása** |
|  |  |  |  |  |

**Nyári óvodai gyakorlat értékelése és igazolása**

|  |  |  |  |  |
| --- | --- | --- | --- | --- |
| **Dátum** | **Teljesített óraszám** | **Intézmény neve** | **Elvégzett feladat és értékelése** | **Teljesítés igazolása** |
|  |  |  |  |  |

**Nyári nevelési gyakorlat értékelése és igazolása**

|  |  |  |  |  |
| --- | --- | --- | --- | --- |
| **Dátum** | **Teljesített óraszám** | **Intézmény neve** | **Elvégzett feladat és értékelése** | **Teljesítés igazolása** |
|  |  |  |  |  |

**Külső szakmai gyakorlat értékelése és igazolása**

|  |  |  |  |  |
| --- | --- | --- | --- | --- |
| **Dátum** | **Teljesített óraszám** | **Intézmény neve** | **Elvégzett feladat és értékelése** | **Teljesítés igazolása** |
|  |  |  |  |  |

**SZAKDOLGOZATI KONZULTÁCIÓS LAP**

Témavezető neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

beosztása: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Szakdolgozat tervezett címe:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Szakdolgozat végleges címe:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |
| --- | --- | --- | --- | --- | --- | --- |
| félév. | időpont | **A konzultáció tartalma** | | tervezett  időpont | aláírás | |
| *A hallgató által* | | konzulens | hallgató |
| ***elvégzett*** | ***elvégzendő*** |
| *feladatok* | |
| IV. | **Szakirodalmi háttér, kutatási terv, hipotézis** | | | | | |
| 1. |  |  |  |  |  |  |
| 2. |  |  |  |  |  |  |
| 3. |  |  |  |  |  |  |
| V. | **Elméleti háttér kidolgozása, kutatás megkezdése** | | | | | |
| 1. |  |  |  |  |  |  |
| 2. |  |  |  |  |  |  |
| 3. |  |  |  |  |  |  |

|  |  |  |  |  |  |  |
| --- | --- | --- | --- | --- | --- | --- |
| VI. | **Kutatás folytatása, kutatás összegzése** | | | | | |
| 1. |  |  |  |  |  |  |
| 2. |  |  |  |  |  |  |

|  |
| --- |
| **Szakdolgozat véglegesítése** |

|  |  |  |  |  |  |  |
| --- | --- | --- | --- | --- | --- | --- |
| félév. | időpont | **A konzultáció tartalma** | | tervezett  időpont | aláírás | |
| *A hallgató által* | | konzulens | hallgató |
| ***elvégzett*** | ***elvégzendő*** |
| *feladatok* | |

|  |
| --- |
|  |

**A szakdolgozat beadható.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*konzulens*

**Kaposvár,** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_