**ÓVODAPEDAGÓGUS ALAPKÉPZÉSI SZAK**

*1.*[*440*](http://net.jogtar.hu/jr/gen/hjegy_doc.cgi?docid=A0600015.OM#lbj439id7bdb) *Az alapképzési szak megnevezése:* óvodapedagógus (Pre-School Teaching)

*2.*[*441*](http://net.jogtar.hu/jr/gen/hjegy_doc.cgi?docid=A0600015.OM#lbj440id7bdb) *Az alapképzési szakon szerezhető végzettségi szint és a szakképzettség oklevélben szereplő megjelölése:*

**-** végzettségi szint: alapfokozat (baccalaureus, bachelor, rövidítve: BA)

- szakképzettség:

*a)* óvodapedagógus

*b)* nemzetiségi óvodapedagógus [zárójelben megjelölve a nemzetiségi (horvát, német, román, szerb, szlovák, szlovén) nyelvet, illetve a cigány-roma képzési irányultságot]

- a szakképzettség angol nyelvű megjelölése:

*a)* Pre-School Teacher,

*b)* Ethnic Minority (Croatian, German, Romanian, Serbian, Slovakian, Slovenian, Roma) Pre-School Teacher

- választható szakirány: nemzetiségi óvopedagógus (Ethnic Minority Pre-School Teaching)

*3. Képzési terület:* pedagógusképzés

*4. Képzési ág:* óvodapedagógus, tanító

*5. A képzési idő félévekben:* 6 félév

*6. Az alapfokozat megszerzéséhez összegyűjtendő kreditek száma:* 180 kredit

6.1. Az óvodapedagógus, tanító képzési ág közös képzési szakaszához rendelhető minimális kreditérték: 10 kredit

6.2. A szakirányhoz rendelhető minimális kreditérték: legalább 32 kredit, legfeljebb 54 kredit

6.3. A szabadon választható tantárgyakhoz rendelhető minimális kreditérték: 9 kredit

6.4. A szakdolgozathoz rendelt kreditérték: 10 kredit

6.5. A gyakorlati ismeretekhez rendelhető minimális kreditérték: 26 kredit nemzetiségi óvodapedagógus szakirányon ebből a nemzetiségi képzés gyakorlati ismeretei legalább 6 kredit

6.6. Intézményen kívüli összefüggő gyakorlati képzésben szerezhető minimális kreditérték: 9 kredit

*7. Az alapképzési szak képzési célja, az elsajátítandó szakmai kompetenciák:*

A képzés célja olyan pedagógiai szakemberek képzése, akik elméletileg megalapozott ismeretek, készségek és képességek birtokában alkalmasak az óvodai nevelés feladatainak ellátására, továbbá megfelelő ismeretekkel rendelkeznek a képzés második ciklusban történő folytatásához.

A nemzetiségi szakirányt választó óvodapedagógusok képesek az óvodás gyermekek magyar nyelven és nemzetiségi nyelven történő nevelésére.

Közös kompetenciák az óvodapedagógus, tanító képzési ágban

A hallgatók ismerik:

- a kisgyermekkori nevelés és oktatás történetének egyetemes és magyar jellemzőit,

- a gyermekek fejlődésének pszichológiai sajátosságait,

- Magyarország legújabbkori történetének és társadalmának kérdésköreit,

- az információs és kommunikációs technika használatához szükséges eljárásokat, tudnivalókat.

Az alapfokozat birtokában - a nemzetiségi szakirányt is figyelembe véve - az óvodapedagógusok

*a)* az ismereteket illetően bizonyították, hogy

- ismerik és értik a társadalmi változások, a közoktatás és az óvodai nevelés összefüggéseit;

- ismerik a tartalmi szabályozás dokumentumait;

- ismerik az óvodás korú gyermek személyiségének fejlődési sajátosságait;

- ismerik a nevelés és fejlesztés elméletét, az óvodás korosztály differenciált személyiségformálásának folyamatát, tevékenységeit, azok tervezését, módszereit, a sajátos nevelési igényű és a hátrányos helyzetű gyermekek nevelésének specifikumait, a családdal való együttnevelés lehetőségeit;

- az óvodai tevékenységek tartalmainak közvetítéséhez szükséges szaktudományos és művészeti ismeretekkel rendelkeznek;

- elsajátították a tevékenységek szervezéséhez szükséges módszertani ismereteket az anyanyelvi nevelés, a játék, a mese-vers, az ének-zene, a vizuális tevékenység, a mozgás és a környezet tevékeny megismerése területén;

- ismerik az élményszerű óvodai életmódszervezés lehetőségeit;

- tájékozottak az egészségre nevelés és a mentális egészség védelmének elvi és gyakorlati kérdéseiben;

- ismerik az óvodai mérés, értékelés és minőségfejlesztés elveit, módszereit.

*b)* ismereteik alkalmazását illetően alkalmasak

- az óvodás korú gyermekek személyiségfejlődéséhez szükséges feltételek biztosítására,

- óvodapedagógusi nevelő tevékenység ellátására,

- kompetenciájukból adódó szakmai lehetőségeik és feladataik felmérésére;

- problémák felismerésére, azok kritikus elemzésére és konfliktushelyzetek megoldására;

- pedagógiai döntésekre;

- előítéletmentesen az inter- és multikulturális nevelésre;

- a családokkal való együttműködésre;

- a társintézményekkel, fenntartókkal való kapcsolattartásra;

- a szakszolgálatokkal szakmai partnerség kialakítására;

- önálló tanulással és/vagy szervezett továbbképzésekkel új kompetenciák elsajátítására.

- idegen nyelven alapszinten kommunikálni;

*c)* szakmai attitűdök és magatartás terén rendelkeznek

- önismerettel; önértékelési képességekkel; önérvényesítés, önmenedzselés képességével; sikerorientált beállítódással; minőségtudattal;

- gyermek- és emberismerettel, gyermekközpontú szemlélettel, játszóképességgel,

- fejlett kommunikációs képességgel,

- társadalmi érzékenységgel, közösségi felelősségérzettel és feladatvállalással,

- az egyetemes emberi és nemzeti normák tiszteletével, tudatos értékválasztási képességgel;

- a team-munkához szükséges kooperációs képességgel;

- környezettudatos magatartással.

A nemzetiségi óvodapedagógusok a fentieken túl

*a)* a képzés során az ismereteket illetően bizonyították, hogy

- magas szintű nemzetiségi nyelvi kompetenciákkal rendelkeznek;

- ismerik a nemzetiség történelmét és kultúráját;

- nemzetiségi óvodapedagógusként jellemzi őket a korszerű általános műveltség, a társadalmi érzékenység, a közösségi felelősségérzet és feladatvállalás;

- ismerik az óvodás korosztály nevelése során hatékonyan alkalmazható nyelvpedagógiai eljárásokat, nyelvátadási és fejlesztési stratégiákat,

- korszerű ismeretekkel rendelkeznek a korai kétnyelvűség szakterületén;

*b)* ismereteik alkalmazását illetően alkalmasak

- elméletileg megalapozott ismeretek, készségek és képességek birtokában az óvodás korú gyermekeket valamennyi nevelési területen magyar nyelven nevelni, valamint a nemzetiségi anyanyelvi nevelés feladatait ellátni;

- korszerű népismereti/nemzetiségi tartalmak közvetítésére (néprajz, történelem, zene, tánc stb.) alkalmazni tudják e tartalmak óvodás korban történő elsajátíttatásának módszertani lehetőségeit.

*c)* a szakmai attitűdök és magatartás terén rendelkeznek

- a nemzetiségi identitás elmélyítéséhez szükséges gyakorlati készségekkel, jártasságokkal;

- a permanens művelődés igényével és képességével;

- az egyetemes emberi és nemzeti, illetve nemzetiségi értékek, az erkölcsi normák tiszteletével.

*8. A törzsanyag (szakképzettség szempontjából meghatározó ismeretkörök):*

- alapozó ismeretek: 32-45 kredit

társadalomtudományi ismeretek, pedagógia, pszichológia, informatika;

- szakmai törzsanyag: 110-140 kredit, ebből

*a)* szakmai elméleti modul: játék pedagógiája és módszertana, anyanyelvi, irodalmi nevelés és módszertana, matematikai nevelés és módszertana, környezeti nevelés és módszertana, ének-zenei nevelés és módszertana, vizuális nevelés és módszertana, testnevelés és módszertana - 54-72 kredit, továbbá differenciált szakmai ismeretek felsőoktatási intézmény egyedi jellegét adó ismeretkörökből (pl. idegennyelv) - 12 kredit

*b)* speciális programok modul: 30-40 kredit

*ba)* választható programok (pl. családpedagógia, inkluzív-integrált nevelés, környezeti nevelés, multi- és interkulturális nevelés, gyermek- és gyógytestnevelés, gyógypedagógia) - 15-18 kredit,

*bb)* nemzetiségi óvodapedagógus szakképzettség esetén továbbá: nemzetiségi ismeretek, kétnyelvűség elmélete és gyakorlata, nemzetiségi óvodai foglalkozások módszertana és gyakorlata, nemzetiségi nyelv - 30-40 kredit

*c)* szakmai gyakorlati modul: 26-34 kredit

*9. Szakmai gyakorlat:*

A gyakorlati képzés az eredményes óvodapedagógusi tevékenységhez szükséges készségek, képességek kialakítását segíti; olyan szervezeti és tevékenységformákat biztosít, amelyek a tartalmilag és módszertanilag komplex, fokozatosan bővülő önállóságú, egymásra épülő óvodai feladatrendszer megvalósítására tesznek alkalmassá. A gyakorlati képzés fogalmába beleértendők a hallgatók hospitálásai, csoportos és egyéni óvodai gyakorlatai, önismereti, kommunikációs és játszóképesség-fejlesztő tréningek, a speciális programok gyakorlatai, valamint a pedagógiai és módszertani stúdiumok keretében végzett gyakorlatok is.

A külső szakmai gyakorlat időkerete 8 hét. Az összes szakmai gyakorlaton belüli kreditértéke 9 kredit

*10.*[*442*](http://net.jogtar.hu/jr/gen/hjegy_doc.cgi?docid=A0600015.OM#lbj441id7bdb) *Idegennyelvi követelmények:*

Az alapfokozat megszerzéséhez legalább egy idegen nyelvből államilag elismert, középfokú (B2) komplex típusú nyelvvizsga vagy azzal egyenértékű érettségi bizonyítvány vagy oklevél megszerzése szükséges. A nemzetiségi szakirányon végzettek esetén a záróvizsga letétele a nyelvvizsga-követelmények teljesítését igazolja.